PASTORALĂ LA NAŞTEREA DOMNULUI 2015 


t IOAN, 
DIN MILA LUI DUMNEZEU, ARHIEPISCOP AL 
TIMIȘOAREI ȘI MITROPOLIT AL BANATULUI 


lubitului nostru cler, cinului monahal și 
dreptcredincioşilor creştini, har, milă și pace 
de la Dumnezeu Tatăl, iar de la noi, părintească 
binecuvântare 


„lată, vestesc vouă bucurie mare, care va fi pentru tot 
poporul; că vi S-a născut azi Mântuitor, Care este Hristos 
Domnul, în cetatea lui David“ (Luca 2, 10-11) 


lubiţii mei fii duhovnicești, 


Binecuvântat să fie Dumnezeu, Care ne-a chemat 
azi să ne bucurăm, împreună cu îngerii, de venirea în 
lume a Fiului Său, Hristos Domnul! 


Este momentul cel mai aşteptat de Adam și de tot 
neamul omenesc. Cât de nerăbdători suntem noi să 
vedem în fiecare dimineaţă lumina soarelui, dar cât de 
lungă a fost aşteptarea lui Adam, până să vadă, nu doar 
razele luminii, ci chiar Lumina luminii, pe Hristos Mesia! 


Lumina și întunericul, două lumi: una a iubirii şi alta 
a păcatului. 


Prin Întruparea Fiului lui Dumnezeu începe Era 
iubirii în care a binevoit Dumnezeu să ne naștem și noi. 
„Răsăritul cel de Sus“ a adus în lume,„Lumina cunoștinței“ 
(Troparul Nașterii Domnului lisus Hristos) și lacrima iubirii 
Sale, pentru cea mai iubită și fascinantă creaţie a Sa, 
omul. Omul este o culme a unităţii dintre materie și 
suflarea de viaţă a lui Dumnezeu. 


Întruparea este un act ce a marcat pentru veșnicie 
creația lui Dumnezeu. Fiul lui Dumnezeu Se îmbracă 
într-o mantie de țărână, ca să ne ridice pe noi din umbra 
morții. 


La Botez, Hristos ne lasă să ne afundăm în El, așa 
cum S-a lăsat afundat și El de Sfântul loan Botezătorul, 
în apele lordanului. El Se afundă, însă, mai întâi în ţărâna 
Fecioarei, ca să sfințească tot ce a făcut Dumnezeu 
din țărână. Țărâna nu este o materie moartă, ci este 
umplută de har. 


Cain a frânt pentru prima dată această ţărână vie, 
atunci când și-a ucis fratele, pe Abel. Acela a fost primul 
atentat asupravieţii. Atunci a apărut în univers moartea, 
ca sabie a timpului, dar nu a veşniciei și a vieţii. 


lubiţi fraţi şi surori în Domnul, 


Hristos este vița din rodul căreia îl va hrăni pe om, 
ca să nu mai rămână în robia morţii, ci să aibă parte de 
bucuria Cerului. 


Fiul lui Dumnezeu S-a făcut Om asemenea nouă, 
afară de păcat, ca, pe noi, să ne facă asemenea Lui. 
Hristos Domnul a venit în lume și a luat „chip de rob“ 
(cf. Filipeni 2, 7), ca să ne slobozească din robia morții. 
Întruparea este primul act al Jertfei Fiului lui Dumnezeu 
pentru noi, pentru mântuirea noastră. 


Văzând viaţa lui Hristos pe pământ, ne dăm seama că 
drumul Golgotei începe de fapt de la Betleemul ludeii, 
trece prin Egipt şi apoi ajunge pe Crucea Golgotei. 


Crucea a fost condeiul cu care Hristos a pus punct 
Jertfei Sale sângeroase. Însă Hristos este şi azi în stare 
de jertfă, pe Sfintele noastre Altare, de unde, de două 
mii de ani, ne hrănește pe toţi cu pâinea nemuririi, cu 
Sfântul Său Trup şi Sfântul Său Sânge. 


Hristos, în Cer, în stare de slavă, iar aici, pe pământ, 
în stare de Jertfă. Şi va rămâne în această stare până 
îi va trece la Tatăl pe toţi cei ce cred în Întruparea Sa 
din Fecioara Maria, Fiica ascultării desăvârșite. Ea 

ascultă și împlinește vestea Arhanghelului Gavriil, 
deschizând porțile pământului ca să-L nască pe Fiul 
lui Dumnezeu. 


Prin Fecioara Maria, Fiul lui Dumnezeu coboară 
printre noi, Se face frate cu noi și leagă astfel, prin 
Întruparea Sa, o frăţie pentru veşnicie. Ne spune: Eu 
sunt și rămân Fratele vostru, vă iubesc și Mă voi jertfi 
pentru voi, ca să vă scap din robia morții. 


O, ce Frate Sfânt și iubitor! Vine să rupă sabia morţii, 
să ne elibereze de sub povara timpului și să ne deschidă 
poarta veșniciei. Sfințește timpul și-l afundă în veșnicie. 


Nu fiți trişti azi, iubiţi credincioşi, căci îngerii se 
bucură văzând pe Creatorul lor că vine să ridice pe 
om la starea de bucurie și lumină, în care îl aşezase 
Dumnezeu la început. Raiul este Patria îngerilor și a 
omului răscumpărat de Hristos. Aici este plinătatea 
bucuriei și a iubirii lui Dumnezeu. Aici Se odihnește 
Dumnezeu, revărsându-Și iubirea peste făpturile Sale. 


Dacă întrebi azi un pământean unde își doreşte 
să meargă cel mai mult, îți va spune despre cele mai 
exotice locuri de pe pământ. Însă puţini îţi vor spune că 
doresc să ajungă în Rai, în Patria lubirii. 


Rostul omului nu este de a defila prin istorie, așa 
cum cred cei ce încearcă o desubstanţializare a Cărţii 
Cărţilor. 


Omul, aici, pe pământ, este cuprins de flacăra 
unui rug ce nu se mistuie, acest rug fiind iubirea lui 
Dumnezeu care îl înconjoară tot timpul pe om. Aici, el 
este răcorit, din când în când, tot de lacrima iubirii lui 
Dumnezeu. 


lubiţi credincioşi, 


Întruparea Fiului lui Dumnezeu este o temă 
imposibilă pentru cei ce nu cred în Hristos. Dar, pentru 
noi și pentru îngeri, este bucuria cea de Sus. 


Și Ţara, pentru unii, este o temă imposibilă, însă le 
spunem că nu suntem ţara lui „unu, ci ţara unui neam 
binecuvântat de Dumnezeu. Țara o încredințăm doar 
Unui singur Dumnezeu în Treime lăudat, Tatăl, Fiul și 
Duhul Sfânt. 


Țara este icoana neamului nostru, pe care o 
încredințăm lui Dumnezeu pentru a o sfinţi, căci în ea 
au trăit şi vor trăi sfinţii Săi. Icoana este o evadare din 
logos. Gândurile sunt culorile prin care noi zugrăvim 
lumea în conștiința noastră. 


Țara este un antimis plin cu sfinte moaște, pe care 


Se jertfește, la fiecare Liturghie, „Întrupatul“ Hristos, Fiul 
lui Dumnezeu. 


Doamne, nu lăsa pe nimeni să sfârtece acest sfânt 
antimis! 


Aici au trăit mamele noastre sfinte, care au fost 
ţărâna răsăririi fiilor acestui neam. 


Aici a venit azi Hristos, să mă caute pe mine și pe 
tine, cei ce suntem căzuţi la umbra păcatelor noastre. 


Doamne, suntem aici la o margine de lume, precum 
odinioară leproșii la marginea cetăților! 


Doamne, așa cum Ţi-ai făcut milă atunci de ei, fie-Ți 
milă şi de noi! 


lubiți părinţi, aduceţi-vă azi pruncii să-L întâmpine 
pe Pruncul Hristos. Lăsaţi-isăvină la EI şi nu-i încredinţaţi 
celor care cred că fiii acestui neam sunt o simplă 
proprietate a statului. Ei sunt, prin Hristos, cetăţeni ai 
veșniciei, cetăţeni ai Cerului. Nimeni nu poate fi aici, pe 
pământ, proprietarul vieţii, ci numai Dumnezeu, Care 
este Dătătorul ei. 


O sabie poate tăia capul unui om, dar nu poate să-i 
taie viaţa. Sabia lui lrod mai varsă încă sânge în lume, dar 
nu va putea opri niciodată curgerea izvorului vieţii. Și azi, 
lacrimile multor mame se prefac în stele pe bolta cerului. 


Prin Întruparea lui Hristos, omul primește dreptul 
nașterii de Sus (cf. loan 3, 3). Omul își recapătă vocaţia 
fericirii şi scapă de frica de a iubi. 


Cerul din noi nu mai este trist, căci pe bolta lui 
strălucesc razele Luminii, razele Răsăritului celui de Sus. 


lubiţilor, azi ne-au ajuns din urmă proorociile, ne-a 
ajuns din urmă veşnicia. 


Doamne, Te-am fi aşteptat chiar și două veșnicii, căci 
am crezut în graiul profeților, că nu ne-ai părăsit și că o 
să vii la noi. 


Doamne, chiar dacă Te-am așteptat la umbra 
păcatelor mele, niciodată nu mi-am vândut veșnicia pe 
o clipă. 


lubiţii mei fii duhovnicești, 


Am ştiut că ateismul este o cădere din realitate, însă 
fiii acestui neam au rămas în realitatea sfinţilor, iar sfinţii 
au fost şi vor rămâne candele ale Bisericii. 


Candela neamului nostru românesc nu se va stinge 
niciodată, căci în ea s-au adunat lacrimile unui neam 

care mult a suferit. 


Sunt atâtea popoare care au naufragiat în istorie. 
Noi, nu, pentru că am călătorit și vrem să călătorim și 
acum după semnul stelei care i-a condus pe magi. Dacă 
pe ei i-a condus până la Betleem, pentru noi, Domnul 
dă poruncă stelei să ne conducă la limanul cel de Sus, 
cel al bucuriei cereşti. 


Să tragem clopotele să se trezească istoria, căci nu 
putem dormi cu capul peistorie. 


Istoria nu înseamnă Cartea morţii unui neam, ci ea 
este ogorul unde crește pomul vieţii unui neam. 


Să ne trezim din somnul raţiunii naţionale, căci 
viaţa unui popor nu este umbră și vis, ci o ctitorie a lui 
Dumnezeu. 


Doamne, dăltuieşte în a noastră minte cuvintele 
Evangheliei Tale și iubirea de neam și de ţară! 


Dreptcredincioşi creștini, 


Buna rânduială a vieții, întru ascultare zace. 
Ascultarea și împlinirea Cuvântului Evangheliei ne 
aduc pace și multă mângâiere în sufletele noastre și în 
neamul nostru românesc. 


Să iertăm și să mângâiem pe cei din nevoi. 


Să izgonim ura și să semănăm iubirea în inimile 
noastre. 


lubiţi frați şi surori în Domnul, 


Acum, când dangătele clopotelor bisericilor noastre 
ne vestesc Nașterea Puncului, mă alătur și eu lor, 
dorindu-vă să petreceți Sfintele Sărbători în pace, cu 
sănătate şi bucurii, împreună cu toţi cei dragi. 


Doamne, varsă o lacrimă de iubire și de mângâiere 
și peste cei ce sunt în spitale și în închisori! 


Doamne, nu părăsi corabia neamului nostru! 


Al vostru, al tuturor, de tot binele voitor, 
+ IOAN 


al Banatului 


Dată în reședința mitropolitană din Timişoara, la 
praznicul Nașterii Domnului din anul mântuirii 2015 

ÎMPREUNĂ, PENTRU A SALVA TREI SUFLETE 


Otânără aflată într-o situaţie disperată are nevoie de 
ajutorul, de înţelegerea și de dragostea noastră. 

Dacă până în urmă cu câteva luni, persoana al cărei 
caz cutremurător dorim a-l aduce la cunoștința opiniei 
publice, avea o viaţă normală, adică o familie și un prie- 
ten, din momentul când a mărturisit că este însărcinată, 
viaţa ei s-a schimbat radical. 

Prietenul, pe care îl iubea şi ea avea certitudinea că şi el 
îi împărtășește sentimentele, i-a cerut, în mod categoric, să 
avorteze, dacă tânăra dorește continuarea relaţiei. Aflată într- 
o situaţie delicată, tânăra a hotărât să nu încalce porunca a 
Vil-a din Decalog,„Să nu ucizi” și prietenul” a părăsit-o. 

Gândindu-se că va găsi înţelegere din partea părinţi- 
lor care au adus-o pe lume, s-a întors acasă, a mărturisit 
că este însărcinată şi, în loc de a fi tratată cu dragoste 
părintească ..., a fost aruncată brutal în stradă. 

lar, pentru ca paharul suferinţei să se umple pe deplin, 
a fost dată afară şi de la locul de muncă. 

Ajunsă în cutremurătoarea situaţie de a nu avea un 
acoperiș deasupra capului, o bucată de pâine și o haină 
mai călduroasă pentru iarnă, a bătut la poarta unei instituţii 
bisericeşti și aceasta s-a deschis. Așadar, de câteva săptă- 
mâni este adăpostită într-un așezământ bisericesc, benefi- 
ciind și de un ajutor financiar din partea unei familii de buni 
credincioși, care au cunoscut-o în biserica, Nașterea Maicii 
Domnului” a parohiei ortodoxe române Timişoara Iosefin. 

Cazul încărcat de dramatism al acestei tinere creștine, 
care va naște în luna martie și va avea ... gemeni, a fost 
adus la cunoştinţă conducerii Fundaţiei „Preot loan Ola- 
riu”, a parohiei amintite și aceasta i-a aprobat, în regim de 
urgenţă, un ajutor financiar lunar, spre a-și putea cumpăra 
cele necesare și mai ales, spre a-și asigura o alimentaţie 
sănătoasă pentru cei doi copii pe careîi poartă în pântece. 

Greul, însă, abia de acum începe. Peste trei luni va 
naşte și va rămâne câteva zile în spital. Va fi adăpostită 
apoi, cu copiii, într-o instituţie de ocrotire a statului, dar 
numai un an. Ce se va întâmpla după aceea? Unde va 
merge cu doi copii? De unde va avea resursele financiare 
necesare îngrijirii și creșterii copiilor? Fără soţ, fără părinţi, 
fără adăpost, fără serviciu, practic fără nimic, este sortită 
a trăi pe străzi, în gară, prin boscheţi ...? 

Merită, oare, o soartă atât de cruntă? 

În atari condiţii, nu ar fi fost mai uşor pentru ea să 
accepte varianta criminală a„prietenului” și a părinţilor? 
Lumește vorbind, da. Procedând astfel, și-ar fi salvat rela- 
ţia, ar fi trăit, pe mai departe, cu „prietenul” în păcat, în 
plăceri trupeşti, poate ar fi urmat și alte avorturi, şi-ar fi 
întinat sufletul și trupul, și-ar fi încărcat conștiința, dar..., 
ar fi primit-o părinţii și ar fi avut un serviciu. 


Preot dr. IONEL POPESCU 


Alegerea acestei tinere a fost, însă, alta. A pornit pe 
„Calea cea strâmtă”, care duce la „VIAŢĂ” și a renunţat 
la „calea cea largă” a plăcerilor, care duce la „MOARTE” 
(sufletească și trupească). 

A ales să fie MAMĂ! Şi-a asumat o viaţă închinată 
copiilor, o viaţă grea, de sacrificiu, o viaţă cu Dumnezeu 
și nu cu Mamona. 

Noi, ca și creștini, ce atitudine adoptăm față de 
această tânără hotărâtă și curajoasă? 

În urmă cu câteva zile l-am sărbătorit pe Sfântul lerarh 
Nicolae, ocrotitorul copiilor. El a salvat de la moarte sufle- 
tească trei surori, trei fiice ale unui tată disperat. 

Am auzit sau am citit cu toţii această tulburătoare 
istorisire. Ne vom bucura doar să o ascultăm, sau vom 
urma exemplul sfântului? 

Vom sărbători, cu mare bucurie, Nașterea Domnului 
sau Crăciunul. Fecioara Maria naşte Pruncul sfânt în peș- 
tera rece, umedă și sărăcăcioasă a Betleemului. Păstorii 
tresaltă de bucurie, îngerii cântă, magii îi aduc daruri. 
Singurul care vrea să ia viaţa Pruncului este descreieratul 
rege Irod. Mama Sfântă și Pruncul minunat, ajutaţi de 
dreptul și bătrânul Iosif, fug în Egipt. Viaţa Mântuitorului 
lumii este salvată. 

Ascultăm, impresionați, în fiecare an această istorisire 
evanghelică și sufletul nostru se umple de lumină și de bucu- 
rie, de pace și de recunoștință faţă de Preasfânta Născătoare 
de Dumnezeu și de dreptul losif, care au salvat VIAŢA Pruncu- 
lui trimis în lume,„să se nască, să crească, să ne mântuiască!” 

Ne vom mărgini și de data aceasta la a ne situa în 
comoda poziţie de auzitori ai istoriei Nașterii Domnului, 
vom admira bradul frumos împodobit și vom petrece 
momente frumoase cu familia, în armonia nepreţuitelor 
noastre colinde sau, cutremuraţi de situaţia dramatică a 
surorii noastre creştine și a celor două suflete nevinovate 
pe care le poartă în pântece, vom părăsi comoditatea, 
pasivitatea, indiferența și, împreună, tineri și vârstnici, 
copii, părinţi și bunici, bogaţi și săraci, vom lupta ca buni 
credincioși, ne vom dărui, vom găsi soluţii și, cu ajutorul 
lui Dumnezeu, vom salva o familie aflată la ceas de cum- 
pănă, de mare nevoie, de răscruce, de viaţă și de moarte? 

Totul stă în puterea noastră, în dorinţa noastră de a 
ajuta, în credinţa, în nădejdea și în dragostea noastră de 
credincioși, în veridicitatea, profunzimea și frumuseţea 
duhovnicească a dictonului odrăslit din înţelepciunea 
părintelui Nicolae (Steinhardt) la Rohia Maramureșului: 
„Dăruind vei dobândi!” 


4 

ŞI-AU LUAT VISURILE ÎN CERURI 


„Aşadar, luaţi seama cum auziţi. (...) Credeţi oare că 
acești Galileeni au fost mai păcătoși decât toţi Galileenii, 
fiindcă au suferit acestea? Nul, zic vouă; dar dacă nu 
vă veţi pocăi, toţi veţi pieri la fel. Sau acei optsprezece 
inşi peste care s-a surpat turnul în Siloam și i-a omorât, 
gândiţi, oare, că ei au fost mai păcătoși decât toţi 
oamenii care locuiesc în lerusalim? Nul!, zic vouă; dar de 
nu vă veţi pocăi, toţi veţi pieri la fel” (Luca 8, 18; 13, 2-5). 


Cred că nu exagerez dacă afirm că tragedia care ne-a 
lovit, cu grade diferite de intensitate și profunzime, pe noi 
toţi în seara zilei de 30 octombrie 2015 - la Clubul „Colectiv” 
din București — este unică prin cumplitul ei dramatism. 

Șaizeci și trei de vieţi arse, frânte, destrămate într- 
un teribil incendiu pricinuit de neglijenţa, nepăsarea 
criminală, inconștienţa și lăcomia celor răspunzători de 
buna desfășurare a unui concert în incinta proprietăţii pe 
care-o deţineau, în condiţii de securitate „garantate” în mod 
iresponsabil atât de experţii ISU (Inspectoratul pentru Situaţii 
de Urgenţă - Pompieri), cât şi de avizele „favorabile” ale 
Primăriei sectorului 4, de care aparţinea imobilul respectiv. 

Șaizeci și trei de existenţe spulberate, desprinse 
brutal, fâşie cu fâşie, de lujerele pe care înfloriseră, 
smulse în primăvara vieţii, la care se adaugă zeci și 


LUMINIŢA IRINA NICULESCU 


zeci de suflete de părinţi, bunici, fraţi, surori, prieteni 
distruși de suferinţă, de acum și până vor închide ochii 
- pentru a-i deschide Dincolo, unde se vor reîntâlni 
cu ei, cu iubiții lor copii, nepoți, fraţi, surori, prieteni 
mistuiţi în flăcări. 

Șaizeci și trei destine, unele dintre ele împlinite din 
punct de vedere profesional - majoritatea fiind absolvenţi 
ai unui colegiu tehnic sau ai unei universităţi, ori studenţi, 
lucrând în institute de cercetare, la Televiziunea Română, 
la birouri de arhitectură și design, la agenţii de grafică pe 
computer și publicitate, care așteptau cuiubire și încredere 
să-și pecetluiască vieţile cu cele ale sufletelor lor pereche. 
Mulţi dintre ei erau logodiţi, împleteau mândre cununi 
din visurile lor de viitor, așteptau să se căsătorească, să- 
şi întemeieze un cămin, să aducă pe lume copii frumoși 
ca și ei, să-i crească, să-i aşeze în cuib, să-i înveţe să-și 
împlinească menirea. 

Şi-au luat visurile cu ei în ceruri. 

Au plecat Dincolo pe rând, fără a le da timp familiilor 
lor să se poată dezmetici, să-și dea seama de amploarea 
pierderilor suferite sau de cumplita suferință care s-a 
năpustit pe neașteptate asupra lor. La o lună de la urgia 
colectivă din teribila noapte de 30 octombrie, care a 
distrus iniţial 26 vieţi de oameni frumoși, energici și 


Învierea 


încrezători în visurile lor de viitor, toţi arși de vii, scoși 
din flăcări bucăţi-bucăţi desprinse din trupurile lor 
tinere și viguroase, acum carbonizate - bilanţul a ajuns 
la 63 victime. Încă 37 de călători siliţi să plece, într-un 
mod atât de tragic, spre o destinaţie nedorită. 


Sigur, una din loviturile primite atât de cei 37 (ca- 
re-au mai suferit săptămâni întregi, zi de zi, noapte de 
noapte, chinurile rănilor, intervenţiile operatorii, intubă- 
rile, conectările la aparate, imobilizarea, infecțiile intra- 
spitalicești), cât și de nefericiţii lor aparţinători (mame, 
taţi, fraţi, surori, logodnici, soţi, soţii), a fost lipsa de sen- 
sibilitate și omenie a unor vânători de știri de senzaţie, 
înfrăţiţi cu diverși aflători în treabă, care și-au trâmbiţat 
public opiniile defecte cu emfază suficientă: „Erau niște 
sataniști, erau derbedei beţivi și drogaţi, asta erau, niș- 
te neisprăviţi care au primit ce-au meritat! Știe El Dum- 
nezeu pe cine să pedepsească, nepocăiţii și desfrânaţii, 
urlau acolo toţi ca apucaţii! Ce căutau ei în localul ăla al 
pierzaniei? Ce-au căutat au găsit. De cine să ne fie milă? 
De niște stricaţi? Criză de valori. Cioburi, nu oameni”. 

Se poate stabili o relaţie directă între o calamitate, 
o nenorocire care distruge zeci de vieţi, o relaţie 
cauză-efect între un dezastru și victimele acestuia? 
Se poate oare privi o tragedie de asemenea proporţii 
ca o pedeapsă divină trimisă de Atotputernicul? Este 
cineva dintre noi îndreptăţit să emită astfel de judecăţi 
la adresa semenilor săi? Suntem noi în măsură să-i 
judecăm pe ceilalţi, să le cercetăm și să le condamnăm 
condiţia morală, starea spirituală, natura pătimirii, 
felurimea pedepselor administrate de Providenţă 
unuia sau altuia dintre oameni - fie ei cunoscuţi sau 
necunoscuţi? Scrie undeva în Sfânta Scriptură că bunii 
creștini, pioșii candidaţi la mântuire, au voie să-și 
judece aproapele? Sau scrie cumva: „Nu judecaţi, ca să 
nu fiţi judecaţi; căci cu judecata cu care judecaţi veţi fi 
judecaţi, şi cu măsura cu care măsuraţi vi se va măsura. 
Cum de vezi paiul din ochiul fratelui tău, dar bârna din 
ochiul tău nu o iei în seamă?” (Matei 7, 1-3). 

Învățăturile Mântuitorului Hristos sunt suficient de 
clare și explicite. Nu sunt ambigue, confuze, încâlcite, 
duplicitare, cu dus-întors. Ele ne atrag atenţia, în 
repetate rânduri, asupra înclinaţiei noastre de a ne 
considera pe noi înșine infailibili, fără greş, de a cântări 
mai mereu faptele altora în defavoarea lor, judecându-i 
şi osândindu-i în mod incisiv și arbitrar, cu asprime, 
nesocotinţă și neîndreptăţire, în loc să ne judecăm cât 
se poate de cinstit şi intransigent propriile gânduri, 
fapte şi rostiri. 

Numai Părintele ceresc „nu este părtinitor” (Fapte 
10, 34). Numai El e în măsură să judece oamenii, 
„lucrarea mâinilor Sale” (lov 34, 19), cu nepărtinire (| 
Petru 1, 17). Numai El, Cel ce „supraveghează cărările 
omului și vede toţi pașii lui” (lov 34, 21), poate evalua 


temeiurile acţiunilor lui și consecinţele acestora, 
intrările şi ieșirile de pe tărâmul binelui sau răului - El, 
Domnul şi Dumnezeul nostru, singurul care cunoaște 
întru totul așezarea lăuntrică a fiinţei omenești, 
dimensiunea duhovnicească a fiecăruia dintre noi. 

Pe deasupra, Mântuitorul Hristos stăruia întotdeauna 
asupra caracterului relativ al oricărei judecăţi, cu osebire 
atunci când era vorba despre cauzalitatea pătimirilor 
unora dintre semenii noștri, subliniind inexistenţa unei 
reale ascendenţe morale în virtutea căreia ar avea cineva 
dreptul de a-i judeca pe alţii: „Dar tu, cine ești tu care-l 
judeci pe aproapele?...” (lacov 4, 12). „Făţarnice, scoate 
întâi bârna din ochiul tău şi numai atunci vei vedea să 
scoţi paiul din ochiul fratelui tău” (Matei 7, 5). „Pentru 
aceea, o, omule, oricine-ai fi tu, cel care judeci, ești fără 
cuvânt de apărare: fiindcă în ceea ce pe altul îl judeci, pe 
tine însuţi te osândești” (Romani 2, 1). 

Prin urmare, ar fi întru totul nepotrivit să venim cu opinii 
şi observaţii de natură să le pună tinerilor acelora, care au 
pierit în dezastrul din seara zilei de 30 octombrie 2015, la 
îndoială credinţa, ataşamentul la creștinism - mai concret 
spunând, la Biserică. De altfel, sensibilitatea lor religioasă, 
evlavia lor, iubirea lor jertfelnică au atins cele mai înalte 
trepte ale spiritualităţii, manifestându-se în modul cel mai 
hristic cu putinţă prin sacrificarea propriei vieţi pentru 
salvarea vieților altora. Ei au urmat pilda Lui, a Mântuitorului 
nostru care și-a dat viaţa din iubire pentru noi, împlinindu-l 
astfel sublimul îndemn dumnezeiesc, sfânta Sa poruncă: 
„Să vă iubiţi unii pe alţii aşa cum v-am iubit Eu pe voi. Mai 
mare dragoste decât aceasta nimeni nu are, ca viaţa lui să 
şi-o pună pentru prietenii săi” (loan 15, 12-13). 

Florin Cristian Popescu, orfan de ambii părinţi, 
era bodyguard la Clubul „Colectiv”. Bodyguard cu 
experienţă, ar fi putut să se salveze, mai ales că era 
aproape de uşă. El însă nu s-a gândit la viaţa lui, ci la 
vieţile celorlalţi, şi a sărit in foc, pentru a-i salva pe cei 
care se luptau cu flăcările. A reuşit să-i scoată afară 
în stradă pe câţiva, dar la ultima sa încercare a căzut, 
doborât de cumplita vâlvătaie dinăuntru. 

Alexandru Cătălin Simion, un alt suflet de creştin 
adevărat, a murit salvându-şi prietenii, pe care i-a 
smuls din flăcări: Cătălin şi soţia lui, Alexandra, trăiesc 
datorită lui, a salvatorului lor. Alexandru se pregătea să 
dea examen de admitere anul viitor la Facultatea de 
Arhitectură din Bucureşti; visa să ajungă un arhitect de 
succes. Şi-a luat visul cu el în ceruri. 


„Ştii ceva? Eu am incredere că viitorul va fi bun!”, îi spunea 
mamei sale, cu două zile înainte de nenorocire, Adrian 
Rugină-vikingul (cum îl porecliseră prietenii, din cauza 
staturii lui atletice), care a murit şi el salvând vieţile altora. 
Deşi reuşise să iasă nevătămat afară din clubul morţii, Adrian 
s-a întors pentru a-i scoate din urgia aceea sinistră pe cei care 
strigau după ajutor, iar asta i-a adus sfârşitul. De altfel, el este 

unul din cei doi eroi decoraţi post-mortem de preşedintele 
Klaus lohannis cu Ordinul Naţional „Pentru Merit”, în grad 
de Cavaler, „în semn de apreciere pentru curajul, altruismul 
şi dăruirea de care au dat dovadă în timpul tragicului 
eveniment de la Clubul Colectiv din Bucuresti, salvând 
mai multe vieţi cu preţul sacrificiului suprem”. Pentru forța 
lui interioară de excepţie. Pentru dragostea aceea nobilă, 
desăvârşită, hristică, de a-şi pune viaţa „pentru prietenii săi”. 


Drumul lor şi l-au urmat 

Şi au mers, măre, au mers 

Urmele de li s-au şters, 

Tot prin țarini aurite, 

De oameni nepomenite, 

Tot prin stele argintate, 

De oameni nesămănate (lon Pillat, 
Domnului”). 


„Naşterea 


Italianca Tullia Ciotola, originară din Napoli, a murit 
şi ea încercând să salveze o altă viaţă. Ar fi putut să fugă 
afară, în stradă, să scape de moarte, dar n-a lăsat-o 
inima să nu-şi salveze prietena cu care venise la club 
şi care leşinase din cauza arsurilor şi a fumului. În timp 
ce se străduia s-o ridice, o grindă în flăcări s-a desprins 
şi s-a prăbuşit peste ea. Pe prietena ei a salvat-o Florin 
Cristian Popescu, bodyguard-ul. 


Claudiu Petre, aflat printre sutele de tineri adunaţi 
în club pentru a asculta concertul de muzică rock al 
formaţiei "Good-bye to Gravity”, a reuşit să iasă din 
sala cuprinsă de flăcări înainte ca panica şi îmbulzeala 
să blocheze ieşirea. Când şi-a dat însă seama de 
proporţiile incendiului şi de faptul că prietenii lui 
rămăseseră înăuntru, pradă flăcărilor, Claudiu n-a stat 
pe gânduri, n-a pregetat nicio secundă: s-a întors în 
flăcări nu o dată, ci de mai multe ori, pentru a-şi salva 
prietenii rămaşi în club şi a izbutit să-i scoată în stradă 
pe doi dintre ei. A treia oară, curajul l-a costat viaţa. 


După mai bine de 36 de ore, timp în care familia şi 
prietenii l-au căutat cu disperare, sperând că mai este 
încă în viaţă, tânărul a fost identificat printre decedaţii 
de la INML (Institutul Naţional de Medicină Legală), 
undeaproapecă nu maiera derecunoscut. Preşedintele 
României i-a conferit şi lui post-mortem Ordinul 
Naţional „Pentru Merit” în grad de Cavaler „pentru 
curajul, altruismul şi dăruirea” de care a dat dovadă 
în acea noapte a nopţilor, „salvând mai multe vieţi cu 
preţul sacrificiului suprem”. Cel puţin zece oameni au 
supravieţuit datorită eforturilor supraomeneşti ale lui 
Claudiu Petre si Adrian Rugină. 


Drumul lor și l-au urmat, 
Și au mers, măre, au mers 
Urmele de li s-au șters 


Și prin cer și prin poiene 
Și prin stele buruiene... 
Și-au ajuns în drumul lor 
La ocolul îngerilor. 


Costi Ignat era prieten cu Adrian Rugină. Reuşise 
să iasă în stradă, dar s-a întors şi el în clubul disperării, 
de unde se auzeau strigătele de ajutor ale celor care 
ardeau de vii. A salvat pe câţiva, printre care şi pe 
logodnica lui, Mihaela Vieru, dar pe el nu s-a mai putut 
salva din flăcări. A plecat şi el la ceruri cu visuri cu tot. El 
şi Mihaela erau absolvenţi ai Facultăţii de Electronică şi 
Telecomunicaţii a Politehnicii din Bucureşti şi urmau să 
se căsătorească de Crăciun. 


Şi Costel Cârlicean a murit salvând vieţi, după care 
a pierdut-o pe a lui. Tăcut, discret, timid, tânărul rămas 
singur, fără familie, se ataşase sufleteşte de prieteni 
şi de colegii de serviciu. Se gândea mereu la ceilalţi, îi 
ajuta mereu; doar în acest fel, fiindu-le de folos celor 
din jur, îşi găsise echilibrul sufletesc. Aşa a făcut şi în 
seara de 30 octombrie. Gândindu-se, ca de fiecare dată 
în scurta lui viaţă, mai mult la suferinţa altora decât la 
propriile-i suferinţe, a salvat viaţa câtorva tineri până 
când a fost înghiţit de flăcări şi mistuit de ele. A plecat 
la ceruri în pace, cu mângâierea de a-i fi ajutat pe cei 
care aveau nevoie de ajutorul lui, pe cei care n-ar fi 
supravieţuit fără ajutorul lui. Mai mare dragoste decât 
aceasta nimeni nu are, ca viaţa lui să și-o pună pentru 
semenii lui... O dragoste atât de aproape de moarte — 
dar nu orice moarte, ci o moarte care naște o altă viaţă. 


Printre strigăte pline de durere, înghiţiţi de flăcări şi 
fum, cu visurile înălțate în rugăciune, plecaţi pe un drum 
fără întoarcere, ei sunt acum și în cer, și pe pământ. În 
cer sunt alături de Domnul iubirii şi al sublimei dăruiri 
de Sine, iar pe pământ dăinuiesc și vor dăinui în inimile 
celor care i-au iubit, atât timp cât vor trăi. Restul e taină. 


Drumul lor și l-au urmat, 

Și au mers, măre, au mers 
Urmele de li s-au șters 

Peste iarba plaiului, 

Prin pometul raiului, 

Tot mergând și iar mergând 
Și cu Dumnezeu vorbind. 

FECIOARA MARIA, ÎN DUMINICILE 
DINAINTEA NAȘTERII DOMNULUI 


Dacă vom cerceta cu atenţie scrierile Sfinţilor Părinţi 
greci și bizantini, precum Sf. lustin Martirul şi Filozoful 
(+165), Sf. Ipolit Romanul (+225), Sf. Andrei Criteanul 
(+ 740), Sf. Grigorie Palama (+1359) și dimpreună cu 
acestea mineiele, cărțile tipiconale şi lecturile din Apostol 
şi Evanghelie din luna decembrie vom descoperi cum 
trei prăznuiri rânduite de Biserică se împletesc spre a ne 
pregăti să întâmpinăm cu inima primitoare de Hristos, 
sărbătoarea Nașterii Sale. 

Părinţii ne vorbesc despre Maica Domnului ca de 
cea răsărită din rădăcina lui lesei, ca de înmugurirea 
cea feciorelnică a casei lui David (cfr. Sf. Ipolit Romanul, 
Benedictiones Isaacetlacob, |, PG. 11, p.1408). “O Mlădiţă 
va ieși din tulpina lui lesei și un Lăstar din rădăcinile lui 
va da” (Isaia 11, 1) Pentru Părinţi rodul final al acestei 
mlădițe pe care Dumnezeu o sădește în poporul cel ales 
al Său, este lisus Hristos, Fiul lui Dumnezeu născut din 
Fecioara, dar acest rod nu vine singur ci este Întruparea 
Cuvântului în sânul cel preacurat al Mariei, fiica lui David 
prevestită de profeţi, prefigurată de icoanele tipologice 
ale Vechiului Testament - atât de sugestiv cântate în 
Canoanele Utreniei și reprezentate de icoane precum 
Rugul Aprins, sau Arborele lui lesei. Preasfânta Fecioară 
Maria este arătată a fi împlinirea unei pregătiri de veacuri 
pe care Dumnezeu a făcut-o pentru ca umanitatea să îl 
poată primi pe Fiul Său. Sfântul lustin ne spune că drepţi 
Vechiului Legământ: Avraam, Moise, luda și David şi-au 
găsit împlinirea căutării lor de Dumnezeu șia ascultării de 
Cuvântul Său în nașterea din cea din neamul lor a Fiului lui 
Dumnezeu (cfr. Sf. Iustin, Dial, Trif, 23, P.G.6, p.p.565-568.). 
Sfântul Grigorie Palama sintetizează toată această teologie 
patristică de până la el şi cu prilejul Duminicii Părinților 
(Omilia 57), pe marginea relatării genealogiei lui Hristos de 
către Sfinţii Evangheliști Luca şi Matei, ne oferă o tâlcuire 
extrem de profundă a întregii istorii a mântuirii legând 
credinţa și faptele drepţilor și a proorocilor cu zămislirea 
din loachim şi Ana a Fecioarei Maria. Sfântul ne arată cum 
Dumnezeu a pregătit efectiv venirea pe lume, din Fecioara 
Preacurată, a Fiului Său, făcându-se cunoscut sfinţilor Săi 
din Legea cea veche şi rânduind ca din sămânţa acestora 
să se nască Maria şi din ea Hristos, aşa cum de altfel până 
astăzi ne rugăm şi cântăm prin troparul Duminicii Sfinţilor 
Strămoși, “Întru credinţă pe Strămoși i-ai îndreptat, printr- 
înșii logodindu-Ți mai înainte Biserica cea din păgâni; sunt 
lăudați întru mărire Sfinţii, că din sămânţa lor este Rodul 
care Te-a născut pe Tine fără de sămânță. Cu rugăciunile 
lor, Hristoase Dumnezeule, mântuiește sufletele noastre.” 
Duminica dinaintea Nașterii Domnului este dedicată și ea 

celor ce au pregătit Întruparea, citindu-se din Evanghelia 
Sfântului Matei însăși Genealogia lui Hristos. Vedem astfel 
că în două Duminici premergătoare Crăciunului, Biserica 
ne pune la inimă iarăși și iarăși întreaga istorie a mânturii, 
ca în Postul Mare, când prin Canonul Sfântului Andrei 
Criteanul devenim părtași pocăinţei şi nevoinţei drepţilor 
şi sfinţilor lui Dumnezeu. 

Aproape de Duminica Sfinţilor Strămoși, rânduită 
de Biserică în sau în prejma zilei de 11 decembrie, este 
aşezată din secolul al șaptelea, în rânduiala Bisericii 
Constantinopolitane, sărbătoarea Zămislirii Sfintei Ana 
(9 decembrie), sau cum se numește astăzi, a Zămislirii 
Fecioarei Maria de către Sfânta Ana. Primul document care 
atestă această sărbătoare îl avem de la marele imnograf și 
Părinte, Sf. Andrei Criteanul. Dacă vom cerceta cu atenţie 
Canonul Utreniei scris de Sfântul Andrei vom observa 
cum proorociile, drepţii, imaginile biblice se împletesc 
cu vrednicia și rugăciunea lui loachim și Ana spre a rodi 
din iubirea lor conjugală binecuvântată de Domnul, pe 
cea care va deveni Maica lui Dumnezeu. 

Aceste elemente adunate laolată ne pot face să 
cuprindem mai în adânc înţelesul sfintelor slujbe din 
Biserica noastră. Maica Domnului este rodul pregătirii 
pe care Dumnezeu a făcut-o după căderea lui Adam, 
nelăsând deoparte planul său de a aduce făptura sa, 
omul, la deplina unire cu EI (la ceea ce Părinţii numesc 
theosis, îndumnezeire). Tatăl a dăruit Cuvântul Său prin 
insuflarea Duhului Sfânt și a chemat pe unii precum Noe, 
Avraam, Moise, lesei, David, Isaia să urmeze Sfânta Sa 
Voie, să vestească Cuvântul Său şi să devină Părinţi după 
trup al Fiului Său născut din Fecioara pregătită de însăși 
seminţia lor. Maica Domnului este rodul final, umanitatea 
deplin dorinţă de Hristos zămislită de loachim și Ana în 
iubire trupească, rugăciune fierbinte şi viață cu Dumne- 
zeu. loachim și Ana, prezențaţi de imnele bizantine, sunt 
sinteza tuturor drepţilor Vechiului Testament iar viaţa lor 
nu ealtceva decât icoana pregătirii de veacuri făcută prin 
Israel. Maica Domnului, așa cum cântă ea însăşi (“A spriji- 
nit pe Israel, slujitorul Său, ca să-și aducă aminte de mila Sa, 
precum a grăit către părinţii noștri, lui Avraam și seminţiei 
lui, în veac." Luca 1, 54-55) este rodul seminţiei lui Avraam, 
rod trupesc și duhovnicesc, rod al genealogiei fizice şi al 
unirii fiecărui drept din această genealogie cu Cuvântul 
Tatălui. În fiinţa deplin feciorelnică a Maicii Domnului 
s-au adunat ca într-un chivot însuflețit, sfințenia și nea- 
mul ales al Vechiului Testament, spre a deveni carne a 
Fiului lui Dumnezeu, început nou al întregii omeniri, 
hrană a noastră - spre viaţa cea veşnică. 


8 


Învierea 


CRĂCIUNUL - REVELAȚIE A IUBIRII 


„... Dumnezeu aşa a iubit lumea, încât pe 
Fiul Său Cel Unul Născut L-a dat, ca oricine crede în 
El să nu piară, ci să aibă viaţă veșnică”(loan 3, 16). 


De la naștere și până la mormânt, omul este flămând 
şi însetat după iubire. Uneori îi este mai importantă și mai 
necesară iubirea - condiţie esenţială a existenţei sale — 
decât hrana și băutura! lubirea părinţilor, a copiilor, a soţilor, 
a prietenilor, a obiectelor cu carete-ai obișnuit, a locului unde 
te-ai născut şi unde ai trăit, a artei, a naturii, a oamenilor şi a 
animalelor, toate exprimă această foame și este după iubire. 

Se poate face chiar o istorie a diferitelor forme de iubire, 
care există de când lumea. Limba greacă cu subtilităţile 
ei specifice, are trei noţiuni care pot exprima și concentra 
multitudinea formelor și sensurilor privind iubirea. 

Explicându-le, vom putea înţelege mai bine ce 
înseamnă iubirea adusă nouă, oamenilor, de către Mân- 

Preot GABRIEL CERNĂUȚEANU 


tuitorul lisus Hristos, Care este iubirea lui Dumnezeu față 
de creatura Sa. 

Astfel, eros semnifică nu doar iubirea pătimașă sau 
iubirea dintre sexe, dar și iubirea de frumuseţea sufle- 
tească și trupească, iubirea de înțelepciune, devirtute, de 
tot ce este înălțător, de flori, de natură, de măreţia valurilor 
și a piscurilor, a cerului, a stelelor, iubirea de artă, de litera- 
tură, de muzică și poezie. Nu aceasta este iubirea creștină! 

Aristotel, vorbind despre filia, arată că ea este o iubire 
de prieteni, având un întreit scop: plăcerea, interesul și 
folosul. Când cel care iubește și-a atins ţinta (și-a atins 
scopul), odată cu încetarea plăcerii, a interesului și a 
folosului, a încetat și iubirea. Desigur că această formă 
a iubirii prietenești are un aspect egocentric; sunt forme 
ale iubirii egoiste; se înţelege că nici „filia” nu poate fi 
pusă în cumpănă cu'iubirea creștină, chiar dacă în unele 
cazuri — izolate desigur - aceste forme de iubire s-au 
arătat a fi - mai mult sau mai puţin - lipsite de egoism. 


x 


ÎL “PUTU Cip AÎTVNTON 


Abia al treilea cuvânt grecesc agapi exprimă dragos- 
tea lui Dumnezeu faţă de om și faţă de toate categoriile 
creaţionale. Este o iubire veşnică, mântuitoare, jertfelnică 
şi a-tot-iertătoare, descoperită în chip plenar de Fiul lui 
Dumnezeu întrupat în om, de lisus Hristos răstignit pe 
cruce. Prin Hristos se descoperă în lume și în istorie adevă- 
rata iubire, iubirea agapică. Este iubirea Tatălui către Fiul, 
iubirea arhitepală - icoană a toată iubirea (loan 3, 1 și 16). 

De aceea, în afară de cuvântul Dumnezeu numai între 
numele lui lisus și iubire poate fi pus semnul egalităţii: Hris- 
tos = lubire! El este iubirea care vrea să uite că este Dum- 
nezeu și să coboare la făptura Sa și anume, să coboare la 
condiţia cea mai de jos a omului — afară de păcat - primind 
a se naște într-un staul de vite. El, pe Care nu-L încap ceru- 
rile, lasă slava dumnezeirii — fără a înceta o clipă să fie și să 
rămână Dumnezeu -— și, smerindu-Se, cum zice Apostolul 
Pavel, până la moarte, și încă moarte pe cruce, moare în 
chinuri și ocară, pironit între tâlhari, ca și pe aceștia să-i 
mântuiască. Vine la cei săraci, la cei bolnavi, la păcătoşi, la 
cei singuratici și părăsiţi, la cei neluaţi în seamă de semenii 
lor, vrând pe toți să-i cuprindă la pieptul Său părintesc și 
dumnezeiesc; tuturor vrea să le dea - și le dă de fapt — 
alinare, mângâiere, mântuire și fericire. Și, ca răsplată, ca 
recunoștință din partea oamenilor, pentru care se jertfeşte, 
este crucificat, răstignit, omorât și îngropat. 

Dar adevărata iubire nu poate fi îngropată! Cât de 
puternică este iubirea lui Dumnezeu faţă de om? Atât 
de puternică cât este puterea care a biruit moartea, 
făcând să răsară prin înviere viaţa! Pe cruce şi prin jertfă 
se descoperă adâncimea dragostei lui Hristos în toată 
dimensiunea ei dramatică (loan 15, 13). 


Astfel, prin Omul - lisus întreaga omenire este și 
devine vrednică să fie iubită de Dumnezeu. Hristos a 
pătimit cruce și moarte pentru a împăca pe om cu Dum- 
nezeu și a-L reaşeza în starea de har sau de graţie, care nu 
este altceva decât atmosfera iubitoare, dumnezeiască a 
Părintelui ceresc, care își revarsă dragostea către fiii Săi, 
care suntem noi, toţi, fără nici o deosebire. 

Abia prin iubirea agapică, cea mai cuprinzătoare noţi- 
une, care semnifică iubirea lui Hristos, iubirea divină faţă 
de om și întreaga creaţiune, celelalte forme de iubire 
eros și filia, se potentează, se nuanţează, se îmbogăţesc și 
se întregesc. Fireşte că iubirea creștină privește și trupul 
şi sufletul întrucât prin Hristos dualitatea trup-suflet, ca 
piedică a existenţei este depășită. Și trupul și sufletul 
fiind opera creaţiunii divine. Astfel, în lisus Hristos, omul 
poate să iubească pe Dumnezeu cu maximă iubire. 

Prin Hristos există o singură poruncă divină, cea a iubirii. 
Toate celelalte porunci ale lui Dumnezeu sunt concentrate în 
această poruncă. lubirea de Dumnezeu și iubirea de semeni 
se întrepătrund, se interferează, se complimentează, se con- 
diţionează, devin una. Omul este chip al lui Dumnezeu și 
iubind pe om, iubim chipul lui Dumnezeu din el. 

Această iubire dumnezeiască ne-a adus-o Crăciunul. 
Naşterea Domnului nostru lisus Hristos nu este altceva 
decât sărbătorirea iubirii, descoperirea dragostei nemăr- 
ginite şi veșnice a lui Dumnezeu. 

Cum răspunde omul acestei iubiri agapice a lui Dum- 
nezeu? Nu ajunge doar să-L cinstim ca pe un Mântuitor 
milostiv și bun, în vreme ce o parte din creatura Sa se află 
lipsită de Harul Său mântuitor; se află în aspră luptă cu 
existenţa și zace -— literalmente - la pământ, între moarte 
şi viaţă! E adevărat că în Biserică omul, creștinul, își arată 
dragostea și recunoştinţa sa față de bunătatea lui Dum- 
nezeu prin rugăciune și speranţă. 

Dar ...„a fi pentru Dumnezeu, înseamnă și „a fi pentru 
alţii”! 

Cuvântul sau expresia: iubirea de aproapele său (sau, 
de semeni) în limbajul secularizat al zilelor noastre a căzut 
în platitudine. De ce oare, încă nu și-au găsit toate popoa- 
rele și toţi semenii locul lor în contextul iubirii creștine, a 
iubirii agapice, propovăduită de 2000 de ani? De ce atâta 
nedreptate și atâta neomenie împotriva iubirii adusă de 
Hristos pentru om şi lumea Sa? Nu cumva toată învăţătura 
despre iubirea agapică a rămas - în cea mai mare parte 
a ei — la nivelul învățăturilor, a conceptelor, a teoriilor şi 
a ideologiilor, dar n-a coborât în smerenia trăirii creștine, 
decât într-o infimă și neglijabilă măsură? Se pare că acesta 
este adevărul! lubirea creştină nu este filozofie, ci viaţă, 
trăire, faptă și fapte. Ne-a exemplificat-o însuși Hristos! 

Sfânta Scriptură (Romani 8, 31-39) ne arată că în Hristos 
se află toată iubirea Tatălui pentru noi; această iubire se află 
prin Hristos, în destinul nostru, al creștinilor și în viaţa Bisericii. 

Ce ne rămâne de făcut este să răspundem acestei 
iubiri agapice, ca nişte adevăraţi fii ai lui Dumnezeu, 
mergând întru întâmpinarea semenilor noștri, a celor 
năpăstuiţi și vitregiţi ai soartei ... 

CRĂCIUNUL: ISTORIE ŞI TRADIȚIE 


Crăciunul sau Naşterea Domnului, una dintre cele 
mai mari sărbători ale creștinităţii, celebrează de peste 
2000 de ani nașterea sau întruparea ca Om a Mântui- 
torului lisus Hristos. Este un prilej de petrecere și bucu- 
rie duhovnicească în Biserică, familie și societate, lângă 
bradul frumos împodobit, ascultând frumoasele colinde, 
bucurându-ne de bucatele tradiţionale și de darurile pe 
care le primim de la cei apropiaţi ai noștri. 

Cunoaștem faptul că primii creștini nu celebrau Naș- 
terea Domnului pe data de 25 decembrie, considerând 
că aceasta a avut loc în luna septembrie, odată cu sărbă- 
toarea Roș Hașana, o sărbătoare din calendarul iudaic. 

În anul 264 Saturnaliile au avut loc pe data de 25 
decembrie, iar împăratul roman Aurelian a proclamat 
această data ca fiind Dies Natalis Solis Invicti, instituind 
festivalul nașterii nebiruitului Soare. În anul 320 Papa 
luliu | a specificat pentru prima dată în mod oficial data 
nașterii Mântuitorului lisus Hristos ca fiind 25 decembrie, 
iar în anul 325 împăratul Constantin Cel Mare declară 
oficial Crăciunul ca sărbătoare care celebrează Nașterea 
lui lisus Hristos, hotărând totodată ca duminica să fie zi 
sfântă, introducând Paștile cu dată variabilă. 

Cu toate acestea, trebuie să spunem faptul că cele mai 
multe ţări au acceptat această sărbătoare a Crăciunului 
ca sărbătoare legală doar din secolul al XIX-lea, astfel că 

timp de mai mult de un mileniu creștinii sărbătoreau 
Anul Nou în ziua de Crăciun, pe 25 decembrie, în ime- 
diata apropiere a solstițiului de iarnă. De pildă în Franţa 
până în anul 1564, în Rusia până în vremea ţarului Petru 
Cel Mare, iar în Ţările Române până la sfârșitul secolului 
al XIX-lea. Peste Ocean, în Statele Unite primul stat care 
a adoptat Crăciunul ca sărbătoare legală a fost statul 
Alabama în anul 1836, iar ultimul stat care a făcut acest 
lucru a fost statul american Oklahoma în anul 1907. 

De o foarte mare importanţă este să menţionăm fap- 
tul că unul din cele mai îndrăgite obiceiuri de Crăciun, 
şi anume colindatul, a fost interzis pe vremuri, cel care a 
decis că muzica e nepotrivită pentru o zi solemnă cum 
este Crăciunul fiind Oliver Cromwell, acesta ajungând 
chiar să interzică colindele în secolul al XVII-lea. 

Colindatul la români este unul dintre cele mai vechi 
obiceiuri de Crăciun, care se păstrează cel mai bine și 
nealterat în satele românești, astfel că, pe lângă frumosul 
mesaj creștinesc, multe obiceiuri practicate în această 
zi sunt legate de cultul familiei și mai ales de atragerea 
binelui asupra gospodăriei. De pildă, în unele sate se păs- 
trează și astăzi un obicei potrivit căruia cel mai vârstnic 
membru al familiei trebuie să arunce în faţa colindăto- 
rilor boabe de grâu și de porumb. Bătrânii spun că boa- 
bele peste care au trecut colindătorii vor fi date găinilor, 

acestea fiind spornice la ouat. De asemenea, ei mai cred 
că vor avea o recoltă foarte bună în anul următor dacă 
vor amesteca sămânţa pe care o vor pune în brazdă cu 
boabele folosite la primirea colindătorilor. 

În satele de pe Valea Mureșului, Crăciunul este și 
astăzi legat de anumite credinţe populare păstrate și 
în prezent, potrivit cărora obiceiul de a oferi daruri îşi 
are originile într-o legendă pe care doar bătrânii o mai 
cunosc. De asemenea în satul Harpia și nu numai, dacă 
primul care intră în casă de Crăciun este bărbat, oame- 
nii spun că acesta este semn de bunăstare și sănătate 
pentru anul următor, iar pentru a atrage binele în casa 
lor, oamenii ţin masă întinsă toată noaptea. 

Tradiţia populară spune că Maica Domnului, fiind 
cuprinsă de durerile nașterii, a cerut ajutorul unui bătrân 
cunoscut sub numele de Moș Ajun. Acesta motivând 
faptul că este sărac a refuzat-o pe Maica Domnului, 
îndrumându-i pașii spre fratele său cel mai mic şi mai 
bogat, Moș Crăciun. Astfel, în unele legende populare 
şi colinde Moș Ajun apare ca fiind un cioban sau baci 
la turma fratelui său. În tradiţia românească, Moş Cră- 
ciun apare ca fiind un personaj cu trăsături ambivalente, 
având puteri miraculoase, asemenea eroilor și zeilor din 
basme, având totodată și calităţi tipic umane fiind înfăţi- 
şat asemeni unui bătrân cu barbă lungă, care este darnic. 

O altă legendă populară spune că Fecioara Maria 
trebuia să nască pe lisus Hristos, Fiul lui Dumnezeu și 
umblând din casă în casă însoţită de către losif, rugând 
oamenii să îi ofere adăpost, a ajuns la un moment dat 


şi la ușa bătrânilor Crăciun şi Crăciuneasa. Aceștia nu 
o primesc pe Maica Domnului, pentru a nu le spurca 
locuinţa prin nașterea unui copil născut din greșeală. 
Fiind ajunsă deja la capătul puterilor, Maria intră în ieslea 
vitelor unde au apucat-o durerile nașterii. Crăciuneasa a 
auzit-o pe Fecioara Maria și i s-a făcut milă de ea, astfel 
încât o ajută preluând rolul de moașă. Crăciun aflând 
despre acest lucru s-a supărat și plin de mânie îi taie 
mâinile bătrânei sale soţii, apoi de frică acesta fuge de- 
acasă. Bătrâna Crăciuneasă nu renunţă la ajutorul oferit 
Maicii Domnului și umple cum poate un vas cu apă, îl 
încălzește și apoi se duce să spele copilul nou-născut. 
Maria îi spune bătrânei să încerce apa și când aceasta a 
băgat cioturile mâinilor în apă acestea au crescut la loc. 
Într-o altă variantă a poveștii se spune că Maria suflând 
peste mâinile Crăciunesei, acestea au crescut la loc. 

Şi astăzi copii merg din casă în casă cântând frumoa- 
sele colinde tradiţonale românești, prin acestea vestind 
naşterea Domnului nostru lisus Hristos. Ei merg la casele 
frumos împodobite cântând Steaua sus răsare și Bună 
dimineaţa la Moș Ajun, dar și alte colinde, fiind răsplătiți 
de către gazde cu fructe, covrigi, dulciuri și bani. 

La rândul lui, fiecare creştin se pregătește timp de 
40 de zile prin post, rugăciune și fapte bune, gustând 
mai întâi din izvorul nemuririi, Trupul şi Sângele Mântu- 
itorului lisus Hristos, apoi primind în casa lui preotul și 
colindătorii, arătând prin acestea dorinţa fiecărui creștin 
de a primi pe Pruncul Divin, mai întâi în ieslea sufletului, 
apoi şi în casa lui. 

NAȘTEREA DUHOVNICEASCĂ. 
IUBIRE DESĂVÂRȘITĂ 


Nașterea Ta, Hristoase Hristoase Dumnezeul nostru, 
răsărit-a lumii lumina cunoștinței, că întru dânsa, cei ce 
slujeau stelelor, de la stea s-au învăţat să se închine Ţie, 
Soarelui Dreptăţii, și să te cunoască pe Tine, Răsăritul Cel 
de sus, Doamne, slavă Ție. 

Nașterea Mântuitorului în Cetatea Betleemului, sem- 
nifică planul lui Dumnezeu, iubirea Sa desăvârșită pentru 
întreaga Sa creaţie, ca Om și Dumnezeu. Prin nașterea 
Fiului lui Dumnezeu din Fecioara Maria, ne naștem și 
noi ca fii după har, prin iubirea negrăită arătată întregii 
omeniri. Întreaga omenire saltă de bucurie la acest praz- 
nic binecuvântat în care avem ca mărturie desăvârșita 
smerenie a Mântuitorului, ce este călăuzit de Sus, pentru 
a duce lumii vestea cea bună. 

Prin urmare, acest praznic reprezintă una din cele mai 
mari sărbători ale creștinătății, pentru faptul că S-a năs- 
cut Mântuitorul ce aduce lumii o bucurie, o naștere din 
nou, ce va spăla păcatele lumii. Se produce astfel înnoirea 
lumii, prin venirea în lume a Pruncului lisus, care Se naște 
dintr-o Fecioară, prin Duhul Sfânt, 
pentru mântuirea întregii creaţii. 

Astfel, prin nașterea Pruncului 
lisus din Fecioara Maria, întreaga 
făptură saltă de bucurie, datorită 
faptului că S-a născut un Mântuli- 
tor ce va spăla păcatele lumii, prin 
iubirea Sa de oameni, aducându-se 
ca jertfă pe sine, micșorându-se pe 
sine, chip de om luând, ca să mân- | 
tuiască întreaga umanitate. Bucuria Pa 
deplinătăţii acestui mare praznical | 
Nașterii naște o recunoștință faţă 
de iubirea Tatălui față de oameni, 
ca o chemare către mântuire, către 
desăvârşirea făpturii umane, ca şi o 
adorare a Fiului lui Dumnezeu, care 
este dinainte de a fi lumea. 

Să salte și să se bucure întreaga 
creaţie, prin faptul că ni S-a născut P 
un Mântuitor ce va spăla lacrimile | 
făpturii sale, aducând prin naşterea | 
Sa, bucurie la toată lumea, la cele | 
de sus și la cele de jos, ca prin El să 
dobândim o chemare la prototipul 
chenozei întregii omeniri. Prin Naş- 
tere, ne facem și noi părtași bucu- 
riei la toată lumea, prin venirea în 

lume a Fiului lui Dumnezeu, din Pururea Fecioara Maria, 
la glasul Arhanghelului Gavril, ce aduce vestea cea bună, 
printr-o Fecioară, la întreaga creaţie. Se bucură cerul și 
pământul, întreaga creștinătate, prin nașterea în Peștera 
Betleemului, a Mântuitorului lumii, ce va ridica păcatele 
întregii omeniri. 

“Şi tu, Betleeme, pământul lui luda, nu ești nicidecum 
cel mai mic între căpeteniile lui luda, căci din tine va 
ieși un Mântuitor care va paşte pe poporul meu Israel“ 
(Matei, 2, 1-12). 

“Fecioara astăzi pe Cel mai presus de fiinţă naște și 
pământul peştera Celui neapropiat aduce. Îngerii cu 
păstorii slavoslovesc şi magii cu steaua călătoresc. Că 
pentru noi s-a născut Prunc tânăr, Dumnezeu Cel mai 
înainte de veci” 

La acest praznic al Naşterii Pruncului lisus, să ne 
bucurăm şi să ne veselim, căci pentru noi S-a născut 
printr-o smerenie ce cuprinde toată făptura, rupând lanţul 
păcatului și aducând lumină în tot pământul. 

ASPECTE DUHOVNICEȘTI 
ALE PREDĂRII RELIGIEI 


Viaţa duhovnicească este preocuparea creștinului 
pentru dobândirea mântuirii, pentru viaţa curată faţă de 
păcat, pentru o viaţa sfântă, este de altfel viaţa în Hristos. 
Viața duhovnicească în Biserică, are două dimensiuni: 
hristologică şi pnevmatologică, adică creșterea în Hristos 
a creştinilor se face prin lucrarea harului Duhului Sfânt. 

Dacă este să vorbim despre duhovnicie din perspec- 
tiva predării Religiei în școală, vorbim de activitate de 
creștere duhovnicească a ele- 
vilor. 

Predarea religiei în școală 
este strâns legată de misiunea 
creștină ce are ca finalitate“inte- 
grarea oamenilor în Împărăţia 
lui Dumnezeu”( Valer Bel). 

În cadrul orei de Religie în 
școală, credinţa nu se predă și nu 
se învaţă numai din perspectiva 
îmbogăţirii cunoștințelor elevi- 
lor, ci și spre împlinirea porunci- 
lor, a faptelor credinţei. Predarea 
Religiei nu constă în prezentarea 
unei simple învățături, ci a unei 
învățături care se cere transpusă 
în viață (Sebastian Șebu). 

Prin faptul că sunt trimiși de 
Biserică pentru împlinirea sluji- 
rii învățătoreşti a Domnului lisus 
Hristos, preotul și profesorul de 
Religie au datoria de a-i ajuta pe elevi să cunoască și să 
practice dreapta credinţă. 

lisus îi învăța pe oameni „ca Unul care are putere, iar 
nu cum îi învățau cărturarii lor” (Matei 7, 29) de aceea 
reușita misiunii Bisericii în școala ţine de măsura în care 
preotul și profesorul de Religie își sfințesc viața. 

Doar cineva care se străduieşte să trăiască viața 
duhovnicescă poate înrâuri sau naște pe cineva în Hris- 

tos. Deci prin harul lui Dumnezeu profesorul de Religie 
are o mare responsabilitate și un rol hotărâtor în trans- 
formarea profundă a personalităţii elevilor, în formarea 
deprinderilor şi atitudinilor de factură duhovnicească și 
socio-morală ale elevilor săi. 

În şcoală și în viață şi profesorul şi elevul sunt pe „dru- 
mul Damascului” După botez mântuirea se lucrează prin 
primirea Sfintelor Taine ale Spovedaniei și Împărtăşaniei, 
prin care Hristos ne iartă păcatele 
şi ne dă ajutorul Său să împlinim 
poruncile Sale, să ne ferim de rău 
şi să facem binele . 

Rugăciunea și postul alungă 
răul și ne pregătesc pentru pri- 
mirea Sfintelor Taine ale Spove- 
daniei şi Împărtăşaniei. 

Profesorultrebuie să se roage 
pentru el și pentru elevii cărora 
le vestește credința. 

Pe elevi profesorul de Reli- 
gie îi învaţă să se roage la clasă. 
De asemenea pe elevi profeso- 
rul îi deprinde cu rugăciunea, 
participând împreună cu ei la 

sfintele slujbe, mai ales la Sfânta 
! Liturghie. Elevii pot fi îndemnați 
de asemenea să-și facă acasă un 
colţișor de rugăciune, iar dumi- 
nica să meargă la Sfânta Liturghie. 

Pentru elevi participarea la Sfintele Taine este foarte 
importantă, deoarece fără primirea lor nimeni nu se 
poate mântui. Participarea elevilor la rugăciunea Biseri- 
cii, la Sfânta Liturghie şi la Sfintele Taine, mai ales ale Spo- 
vedaniei și Împărtășaniei, îi pregăteşte pe elevi pentru 
Împărăţia Cerurilor, dar în egală măsură îi pregăteşte şi 
pentru viaţa de aici, îi face pe elevi să fie mai responsabili 
față de sine și de ceilalți oameni. 

“ Supliment catehetic 


Participarea deplină la Sfânta Liturghie se împlinește 
prin împărtășirea nesângeroasă cu Sfântul Trup și Sânge 
al Domnului nostru lisus Hristos, pâinea cea vie, hrana 
vieţii veșnice. Pregătirea pentru Împărtășire se face prin 
Spovedanie sau Mărturisire. 

Mărturisirea este taina care are profunde implicații 
didactice care vin să întregească actul pedagogic al 
instruirii, consilierii și îndrumării elevilor. Grija pentru 
deprinderea elevilor cu participarea regulată la Taina 
Mărturisirii îi revine părintelui paroh și familiei, dar în 
egală măsură și profesorului de Religie. 

Prin participarea la Taina Mărturisirii misiunea Bise- 
ricii interferează cu misiunea şcolii, ambele instituții 
urmărind dezvoltarea şi împlinirea personalităţii şi 
caracterului elevilor. Spovedania constituie o șansă atât 
pentru școală - elevii devin mai responsabili, cât și pen- 
tru Biserică - elevii deprind obiceiul de a se mărturisi. 
Prin faptul că elevii sunt aduși în număr mare la mărtu- 
risire, preotul paroh îşi cunoaște mai bine împlinirile şi 
neîmplinirile credincioșilor şi totodată poate contribui 
la îmbunătăţirea actului educaţional. 

În contextul actual, poate că este necesară desemna- 
rea unor preoți care să se ocupe în mod special de mărtu- 
risirea şi consilierea religioasă a elevilor în şcoli. Profesori- 
lor de religie le revine misiunea fie de a-i invita pe preoţi 
în mijlocul elevilor, fie de a-i duce pe elevi la biserică. 
În orice caz, atât preotul cât și profesorul de Religie au 
obligaţia de a-i învăţa pe elevi că mărturisirea lor este 
importantă, este benevolă, trebuie să cuprindă toate păca- 
tele, să fie sinceră, să fie făcută cu umilință, cu părere de rău 
și cu dorinţa fermă de a nu mai păcătui, pentru a se mântui. 

Pentru profesorii de Religie, efectuarea de vizite didac- 
tice la biserică, participarea cu elevii la sfintele slujbe, la 
Sfânta Liturghie duminica și în sărbători, la spovedit și 
împărtășit sunt cuprinse expres și în programa școlară. 

Participarea la sfintele slujbe, spoveditul, împărtășitul, 
rugăciunea personală și postul sunt strâns legate între 
ele. Din acest motiv profesorul trebuie să-i ajute pe elevi 
să conștientizeze că postul are o dimensiune sfințitoare 
permanentă, întărirea voinţei pentru abţinerea de 
la păcate. Postul trebuie înţeles în sensul lui deplin și 
sfânt ca străduinţă de a nu păcătui. Postind de mâncare, 
creștinul îşi întărește voinţa de a nu păcătui, ca să nu 
risipească darului mântuirii primit de la Dumnezeu prin 
Sfântul Botez. 

Mare este în Împărăţia lui Dumnezeu cel care învaţă 
şi face (Matei 5, 19). Puterea exemplului este foarte 
mare și de aceea profesorul de Religie trebuie să fie un 
model pentru elevi săi, să îi înveţe și prin modul în care 
îşi trăieşte viaţa în Hristos. 

Pentru a reuși în misiunea sa în școală, profesorul de 
Religie trebuie aibă în vedere propriile sale virtuţi ca: 

- vocaţia ( profesorul cu vocaţie are conșştiinta fap- 
tului că este trimisul lui Dumnezeu și al Bisericii în faţa 


elevilor, pentru a le preda învăţătura de credinţă revelată 
de Domnul lisus Hristos, pentru a-i ajuta să se mântuiască); 

- dragostea (virtutea cea mai înaltă a profesorului 
de Religie este iubirea faţă de Dumnezeu și elevii săi); 

- smerenia (profesorul să aibă conștiința că dincolo 
de orice străduinţă personală, realizările slujirii sale sunt 
lucrarea bunătăţii și milostivirii harului sau ajutorului lui 
Dumnezeu); 

- răbdarea (stăruința pentru slujirea lui Dumnezeu 
şi a elevilor dincolo de orice necazuri, lipsuri, scăderi și 
împotriviri); 

- blândeţea și bunătatea (care exclude nervozita- 
tea, mânia, răzbunarea sau alte sentimente josnice față 
de elevi); 

- evlavia (dragostea prin cuvânt și faptă pentru viaţa 
duhovnicească, pentru că din evlavia profesorului se 
dezvoltă și evlavia elevilor); 

- profesionalismul (să fie un bun psiholog, să aibă 
tact pedagogic, să cunoască Sfânta Scriptură, Sfânta 
Tradiţie, să stăpânească metodele de educaţie și modul 
lor de aplicare, să aibă o cultură generală care să-l ajute 
în realizarea interdisciplinarităţii, să aibă capacitatea de 
autoevaluare a activităţii sale, etc.); 

- sinceritatea și curăţia inimii (pentru a putea pro- 
teja sufletul curat al elevilor); 

- umorul (fără să ironizeze pe elevi); 

- optimismul (să scoată în evidenţă partea bună a 
lucrurilor). 

Scopul vieţii duhovnicești și al predării Religiei în 
școală, este și va rămâne mântuirea și desăvârșirea ele- 
vilor, creșterea lor în Hristos, care este un proces continuu 
și asiduu, în care este nevoie de dorință permanentă de 
curăţire de păcate, de dăruire, de autodepășire, de iubire 
pentru elevi și mântuirea lor și a noastră, cu ajutorul lui 
Dumnezeu. 


= 

CONCURSUL JUDEŢEAN DE CREAŢIE RELIGIOASĂ 
„SFÂNTUL IOSIF CEL NOU DE LA PARTOŞ” 


În cadrul parteneriatului educaţional dintre Inspec- 
toratul Școlar Judeţean Timiş și Arhiepiscopia Ortodoxă 
Română a Timișoarei, în conformitate cu programa școlară 
la disciplina Religie ortodoxă și cu proiectul Bisericii Orto- 
doxe Române „Hristos împărtășit copiilor”, având ca orga- 
nizatori Parohia Timişoara Fabric Est și Liceul Pedagogic 
„Carmen Sylva” Timișoara, s-a organizat cu succes și anul 
acesta Concursul Judeţean de Creaţie Religioasă „Sfântul 
Iosif cel Nou de la Partoș” ediţia a V-a, cu sprijinul finan- 
ciar al Consiliului Județean Timiş și al Primăriei Timișoara, 
accesat de Centrul Eparhial prin Sectorul Învățământ şi 
activităţi cu tineretul. 

Anul acesta tema concursu- 
lui a fost „Parohia și mântuirea”, 
aceasta fiind în strânsă legătură 
cu proclamarea Anului Omagial 
al Misiunii Parohiei și Mănăstirii 
Azi şi a Anului Comemorativ al 
Sfântului loan Gură de Aur și al 
Marilor Păstori de Suflete din 
Eparhii în 2015. 

Acest concurs, inițiat de către | 
părintele Aurel-Cristian Tomescu 
de la Parohia Ortodoxă Română | 
Timişoara Fabric Est în anul 
2012, are ca obiectiv principal | 
întărirea relaţiei școală-Biserică- 
comunitate. 

Anul acesta au participat la 
acest proiect catehetic 347 de 
elevi din 65 de școli şi parohii 
ale judeţului Timiș în perioada 
12. 10-26.11.2015, iar faza finală 
a avut loc la Centrul Eparhial în 
data de 26.11.2015. 

În deschidere fazei finale, cei 55 de finaliști au primit 
binecuvântarea Înaltpreasfinţitului Părinte loan, Arhiepi- 
scopul Timișoarei și Mitropolitul Banatului, care le-a adre- 
sat un cuvânt de felicitare și un îndemn pentru a continua 
mai departe astfel de activităţi, menite să pună în valoare 
talentul și dragostea pentru credinţă și frumos a copiilor. 

Câștigătorii ediţiei a V-a din acestan școlar pe secțiuni 
au fost următorii: poezie (II-IV): locul | - Miruna Tokar 
de la Liceul Pedagogic „Carmen Sylva” Timișoara îndru- 
mată de prof. Delia Tomescu; locul II - Andra lonescu 
de la Liceul Tehnologic „Petre Mitroi” Biled îndrumată 
de prof. Dana Ruscu și pr. Marius Ruscu; locul III- David 
Bogdan Popa de la Școala Gimnazială Cărpiniș îndru- 


Prof. DALIA DRUIA 


mat de prof. Emanuel Sanovei și pr. Gheorghiţă Cristian 
Popa și Nicolae-loan Tomescu de la Școala Gimnazi- 
ală nr.16 „Take lonescu” Timișoara îndrumat de: prof. 
Nicoleta Cuteanu, prof. Delia Tomescu și pr. Cristian 
Tomescu , eseu (V-VIII): locul | - Elena Stănușilă de la 
Școala Gimnazială lecea Mică îndrumată de prof. Elena 
Marica și pr. Dinu Bâzgan; locul Il- Diana Amarghioale 
de la Școala Gimnazială Remetea Mare îndrumată de 
prof. Nicoleta Sbera; locul III - Casian Andrașoni de 
la Școala Gimnazială nr. 21 „V.Babeş” Timișoara îndru- 
mat de prof. Ani Andrașoni, priceasnă (V-VIII): locul 
„ 1-— Ana- Maria Tomescu de la 
Școala Gimnazială nr.16 „Take 
lonescu” Timișoara îndrumată 
de prof. Nicoleta Cuteanu, prof. 
Delia Tomescu și pr. Cristian 
Tomescu; locul II - Ancuţa 
lonela Cosovanu de la Școala 
Gimnazială „Filaret Barbu” 
Lugoj îndrumată de prof. Lore- 
dana Radu; locul III- Alexandra 
Timiş - de la Şcoala Gimnazi- 
ală Remetea Mare îndrumată de 
prof. Nicoleta Sbera, desen (|I- 
IV): locul |- Ana Maria Negru de 
la C.N. Artă „lon Vidu” Timişoara 
îndrumată de prof. Maria lliescu; 
locul II - Andrada Ivășcanu de 
la Școala Gimnazială „Martin 
Șuboni” Jebel îndrumată de 
prof. Florica Ardelean şi prof. 
Monica Șchiop; locul III - Iulia 
Militaru de la Școala Gimnazi- 
ală Ghiroda Veche îndrumată 
de prof. Cecilia Cruceru și pr. 
Vasile Suciu, desen (V-VIII): locul | - Pavel Dănuleţiu 
de la Liceul Teoretic Gătaia îndrumat de prof. Brădeanu 
Nicoleta și prof. Adriana Petrescu; locul II - Larisa lan- 
culescu de la Școala Gimnazială nr.4 Lugoj îndrumată 
de pr. prof. Sorin Șutac; locul III - Bianca Rădulescu 
de la de la Școala Gimnazială nr.16 „Take lonescu” 
Timişoara îndrumată de prof. Dalia Druia. 

Şi la această ediţie credem că prin participarea pro- 
fesorilor şi a preoților şi prin sprijinul familiilor elevilor, 
s-a realizat puţin din slujirea misionară a Bisericii noastre 
şi s-a împlinit cuvântul Domnului: „Lăsaţi copiii să vină 
la Mine, că a unora ca aceștia este Împărăţia cerurilor 
(Matei 19, 14). 

BISERICA - AŞEZĂMÂNTUL MÂNTUIRII 


Comunitatea tuturor oamenilor din jurul unei bise- 
rici o formează parohia. Ea trebuie sa fie păstorită de 
un preot care să-și dedice viaţa mântuirii credincioşilor 
comunităţii. De aceea mântuirea fiecărui om în parte 
se face în biserică, acolo unde ne întâlnim și vieţuim 
împreună cu Hristos. 

Biserica este Trupul lui Hristos și a fost întemeiată de 
Fiul lui Dumnezeu în chip nevăzut prin Jertfa pe Cruce, 
când a realizat mântuirea oamenilor, iar în chip văzut la 
Cincizecime, atunci când a trimis pe Duhul Sfânt asu- 
pra Apostolilor, ca aceştia mergând, să răspândească 
popoarelor Cuvântul și învăţătura dumnezeiască înte- 
meind astfel Biserici rugătoare și luptătoare. Noi oame- 
nii suntem mădularele Bisericii și vieţuim împreună unii 
cu alţii și toţi cu Hristos, prin Sfânta Liturghie. 

Intrarea în Biserică se realizează prin Sfânta Taină a 
Botezului, unită fiind cu Taina Mirungerii prin care cel 
nou botezat primeşte darurile Duhului Sfânt şi Taina 
Împărtăşaniei, prin care ne unim cu Hristos, iar mai târ- 


CASIAN ANDRAŞONI 
Clasa a VI-a, 
Şcoala Gimnazială nr. 21 „Victor Babeş” Timişoara 


ziu cu Taina Spovedaniei prin care ne „spălam“ sufletele 
de întinăciunea păcatelor. 

Dacă însușirile Bisericii au fost stabilite de Sfinţii 
Părinţi la primele două Sinoade Ecumenice ca fiind: 
unitatea, sfinţenia, sobornicitatea (adică universalita- 
tea) și apostolicitatea, putem spune că aceleași însușiri 
le are și Parohia , ca și comunitate a Bisericii. 

Sfântul loan Gură de Aur spunea că „mântuirea este, 
în același timp și lucrarea lui Dumnezeu, dar și lucrarea 
noastră“. Tot el ne spunea „să vă luptaţi pentru mân- 
tuirea voastră. Să aveţi dragoste și bunătate în suflete. 
Să-i iertaţi pe cei care vă fac rău sau vă vorbesc de rău. 
Să-i ajutaţi pe cei care au nevoie. Să fiți smeriţi. Să vă 
curăţaţi des de murdăria păcatelor prin spovedanie. În 
felul acesta, vă veţi mântui sufletele. În felul acesta veţi 
câştiga Împărăţia Cerurilor... Să urmăm dar sfaturile 
Sfântului loan cel cu Gura de Aur și împreună să ajun- 
gem la ţinta noastră finală pentru care am fost creaţi 
de Dumnezeu, desăvârșirea, sfinţenia. 


PAROHIA- FAMILIA NOASTRĂ ÎN HRISTOS 


Locul de întâlnire al oamenilor cu Dumnezeu este 
Sfânta Biserică, iar comunitatea credincioșilor păstoriţi 
de un preot formează parohia. Tocmai de aceea comu- 
nitatea parohială sau membrii parohiei trebuie să fie 
uniţi la bine și la rău întocmai ca o familie. Acest lucru 
poate fi însă realizat doar dacă membrii parohiei parti- 
cipă cu regularitate la biserică, nu doar la slujbe, ci și la 
toate acţiunile organizate de către preotul lor în cadrul 
parohiei. Pentru ca parohia să fie ca o familie unită, cea 
mai mare contribuţie trebuie să o aibă preotul paroh. 
EI, alături de familia lui trebuie să se implice în viaţa 
parohiei şi totodată să fie un model pentru credincioșii 
parohiei. 

Comunitatea parohială din mediul rural este mult 
mai strâns-unită decât cea din mediul urban, întru- 
cât oamenii se cunosc între ei, își cunosc greutăţile, 
lipsurile, dar și bucuriile sau necazurile. Comunitatea 
parohială este împreună nu doar în fiecare duminică 
sau sărbătoare, ci este împreună și la toate evenimen- 
tele importante din viaţa unui om: nașterea și bote- 


VIVIANA GHIDURA 
Clasa a VIII-a 
Şcoala Gimnazială „Sorin Titel” Margina 


zul, căsătoria, dar și înmormântarea. La toate aceste 
evenimente oamenii sunt alături unii de ceilalţi. De 
asemenea, comunitatea parohială este alături și se 
unește atunci când preotul face apel pentru diverse 
cazuri sociale: ajutoare pentru sinistraţi, colecte pen- 
tru oameni nevoiaşi, ajutoare pentru orfani sau multe 
altele. În toate aceste cazuri s-a văzut că oamenii nu 
rămân indiferenți, că îşi unesc forţele și îşi oferă ajutorul 
celor care au nevoie. 

Participând cu regularitate la biserică, simţim dra- 
gostea pe care Mântuitorul nostru lisus Hristos ne-a 
arătat-o prin jertfa Sa de pe cruce. În acest sens noi creș- 
tinii avem obligaţia morală de a ne spovedi și împărtăși 
cu regularitate, pentru a putea să dobândim mântuli- 
rea care este scopul oricărui adevărat creştin. Sfântul 
Ciprian spunea în una din scrierile sale că „înafara Bise- 
ricii nu există mântuire“. Aşadar, biserica este legătura 
noastră între oameni, ca și parohie, dar și locul unde 
putem să ne câștigăm mântuirea. 

SF ÎN 


TEODORA CAPOTĂ, gre a-lll-a, BOGDAN ŢEGHIU, ca. a I-a, 
Şcoala Gimnazială Grabaţ Şcoala Gimnazială nr. 24 Timişoara 


i 
| 
| 


TEODORA ESCARIU, cls. a V-a, ALEXANDRA IULIANA MORAR, dls.aViil-a, Scoala 
Şcoala Gimnazială Bethausen Gimnazială nr. 1 „Theodor Bucurescu” Sânnicolau Mare 

O, Betleeme ... 


O, Betleeme, Betleeme 

A trecut atâta vreme 

De când vestea ţi s-a dus 

De naşterea lui lisus. 

În peşteră sărăcăcioasă 
Într-un grajd şi nu-ntr-o casă 
Pe fân şi paie 

Și nu într-o odaie. 


O, Betleeme, Betleeme 
Cetate cu mândru nume 
Toţi creștinii vin la tine 
Locul cel mai sfânt din lume 
Că-mi vine şi mie dor 

De acel loc nemuritor 


În cetatea Betleem 
Veniţi cu toţi să vedem 
Unde magii și păstorii 


Crăciun din duh 


Anu-acesta nu mai vine 
Moş Crăciun la noi în casă, 
Însă e în duh la mine, 

A venit din zări senine 

şi îmi lasă. 


Tot ce are bun în suflet, 

Sacul gol nu-l iau în seamă, 
Îmi dă dor de cer în cuget, 
Dalbă stea-ntr-al vieţii umblet 
şi mă cheamă. 


Într-a Domnului iubire, 
Cel ce-i fără început, 
Logosul născut în fire, 
Și de cer şi de rostire 
ne-ncăput. 


N-avem brad, avem colinde 
Şi-n duh, veșnicul Cuvânt, 
Mama candelă aprinde, 

În iubire-l ne cuprinde 
Domnul Sfânt. 


Preot COSTICĂ MOROIANU 


Au mers la locul adorării 
A pruncuţului lisus 
Căruia daruri l-au adus. 


Îngerul păstorilor a strigat 
Și pe toţi i-a îndemnat 
Mergeţi să vă închinaţi 
Pe Cel născut să-L lăudaţi. 


Câ-n această noapte sfântă 
Îngerii din ceruri cântă 
Astăzi s-a născut Hristos 
Cel cu sufletul duios 

Mesia chip luminos 

La toţi să fie de folos. 


lar noi în ziua de Crăciun 

Ne dăm salutul cel bun: 
Hristos S-a născut! 

Pe care în veci n-am să-L uit. 


PETRU IOSIF TOMA 


lisus vine la noi 


Prin miez de vreme apare lumina care de Crăciun 
În fiecare an răsare doar în noaptea de Ajun 
Colindători voioși slăvind pe Domnul lisus 


Hristos 


În seara sfântă s-aprinde lumina-n suflet sănătos 
Vestind la tot poporul că S-a născut Mântuitorul. 


Cât de milostiv ești Doamne, doar sufletul meu o ştie 
Cel mai de preţ în lume este cunoașterea lui 


Dumnezeu 


Desăvârșită în dragostea ce o tot caut mereu 
Cu cât dragostea este mai fierbinte cu atât este 


mai sfințită 


Dacă iubești viața veșnică cea pururi preamărită. 


Doamne ascultă acum această rugăciune a 


mea 


Și dă-mi putere să primesc cu dragoste venirea 


Ta, 


Cel ce cunoaște dragostea Ta iubește întreaga 


lume 


Căci dragostea fierbinte este și desăvârșită 
Radiind de-apururi raze de veci mântulite. 


ILONA GYURICZA 


Învierea 

Noapte sfântă 


A înflorit în pacea nopţii o stea cum n-a mai 
fost vreodată, 

Cernând deasupra unui staul lumină nouă și 
curată 

Şi-n tainica-i alcătuire întreaga fire înţelege 

Că în lăcaș umil se naște al regilor puternic 
Rege. 

E noapte mirifică, sfântă 

Şi îngerii cântă. 


Peste pământ se pleacă cerul în majestoasă 
dăruire, 

Căci Dumnezeu Și-a trimis Fiul întru jertfelnică 
menire. 

Păstorii veghetori la turme aud cântările divine 

Și vin la Pruncul Sfânt din iesle să-L vadă și să 
| se-nchine. 

În ceruri e cor îngeresc 

Și magii sosesc. 


Îngenunchind tăcuţi pe paie, Îl văd pe Domnul 
veșniciei, 

Cuvântul zămislit din Tatăl și Duhul Sfânt, Fiul 
Mariei 

Și cunoscând că e Acela pe Care dornici L-au 
căutat, 

l-au închinat alese daruri şi-adânc la iesle s-au 
plecat. 

Adus-au cerescului Faur 

Tămâie și smirnă şi aur. 


Profet, Arhiereu și Rege va creşte Pruncul înfășat, 

Se va chema Nazarineanul, al păcii Domn şi 
Împărat. 

El e Lumina lumii vie, ce nu cunoaște asfinţitul 

Și cât va dăinui vecia, numele Lui e Răsăritul. 

lar steaua lumina-și sporeşte 

Și lumii-L vestește. 


Preasfânta Maică-L ocroteşte în raza caldă a iubirii 

Pe Fiul Care-aduce lumii darul sublim al nemuririi. 

Şi-au mers păstorii în cetate ca să vestească 
bucuria 

Că S-a născut în vechiul staul Domnul puterilor, 
Mesia. 

Și Cerul ÎI binecuvântă 

Și noaptea e sfântă. 


MARIA ANIA 

Cel mai de jos este 
cel mai de sus 


Am întâlnit un prinţ ciudat 
venit, parcă, dintr-o regalitate 
supraumană. 

Deși hulit de lume, 

el oferă, nu ia, 

el iartă, nu învinuiește, 

un prinţ fără egou, 

un Don Quijote 

ce vrea să schimbe lumea 
prin blândeţe... 


De unde vine, 

de unde-și are rangul?... 

Mi-l imaginez îngenunchind, 

iar pe Tatăl Ceresc atingându-i, pe rând, 
cei doi umeri 

cu sabia de foc a harului 

şi declarând solemn: 

„Te botez întru inimă de miel, 

Te înnobilez întru smerenie!” 


Pe acești umeri 
înduioșaţi 

au crescut aripi eterice, 
iar prinţul cel smerit 

a devenit zbor întru înalt. 


LUCIA ELENA POPA 


De Sfântul Crăciun 


Cine ridică 

Măreţia iernii 

La clopotul cerului, 

Bucuria Nașterii Domnului 

De sfântul Crăciun. 

Stelele și lumina 

Au însoţit călătoria magilor 

Ca o călăuză sfântă, 

Spre inimile adânc descătușate. 

Obiceiul neamului 

Strălucește veşnic 

Ca o dragoste nepieritoare! 
PETRU JICHICI 


Învierea 


100 DE ANI DE LA NAŞTEREA MONAHIEI 
PATRICIA CODĂU 
(1915-2013) 


Am stat mai bine de 25 de ani în aceeași obște cu 
Maica Patricia. Ea mi-a fost nașă întru viaţa călugărească, 
învăţătoare întru cele ale duhovniciei. Maica era extrem 
de serioasă, riguroasă, disciplinată şi în același timp glu- 
meaţă, plină de bucurie, de îndrăzneală caldă și dătă- 
toare de speranţă. 

Îmi amintesc că am întâlnit-o pentru prima dată 
într-un spital, vizitam amândouă o soră bolnavă, eu am 
ajuns mai întâi și maica ,zărindu-mă în salon, m-a salutat 
energic, m-a privit cu ochii ei mari și albaștri, speciali şi 
atât de pătrunzători și m-a întrebat de îndată: „Cum te 
cheamă?”. 

Maica ne învăţa să fim oameni ai vieţii frumoase, 
ai bunei rânduieli, ai așezării, ai răbdării, ai mulţumirii 
pentru toate. Înainte de a ajunge la Centrul eparhial din 
Timişoara, maica a fost stareță la Mănăstirile Țigănești 
şi Gai şi profesoară la școala de fete de la Mănăstirea 
Bistriţa. Aceste ascultări au format-o și i-au dat tăria şi 


Monahia stavroforă MIHAELA POPAN 


înţelepciunea cu care mereu se raporta la ceilalţi. Pentru 
ea fiecare om era o lume aparte, era un frate pe care 
dorea să îl cunoască. De la acel salon de spital până la 
ultimele zile de viaţă ale maicii, pentru mine, dânsa a 
fost cu adevărat o prezenţă importantă, o PROFESOARĂ. 

Vizitând-o la mănăstirea ei de metanie de la Gai în 
ultimii ani ai vieţii, întâlneam de fiecare dată aceeași 
femeie hotărâtă, aceeași atitudine dârză, impunătoare, 
puternică. Maica Patricia Codău este chipul omului 
demn, neînfricat, al monahiei împlinite care, trecând prin 
multele încercări ale vieţii, a adunat întru sine fermitatea 
sfântă a Domnului lisus Hristos. 

Maica era o fire optimistă, foarte grăbită, căutând 
mereu seriozitatea și bucuria. Era o îmbinare de înverșu- 
nare constructivă şi de veselie molipsitoare. Cerea multă 
ascultare, dorea ca mereu să luăm blagoslovenie de la 
dânsa (dânsa era stareţa obștii de la Centrul eparhial, 
„Maica Superioară” cum o numea Înaltpreasfinţitul Nico- 

lae Corneanu). Adesea, când ceva nu se împlinea exact 
cum dorea dumneaei, se supăra și, după ce ne certa aprig, 
se retrăgea în chilie pentru 3-4 ore. Noi atunci ne mâh- 
neam și nu știam cum să ne cerem iertare mai bine, cum 
să ne smerim și să trecem peste această problemă, ne 
frământam și ne părea foarte rău. Maica, însă, după orele 
de chilie, revenea la noi cu dragoste și iertare, reluând 
totul ca și cum nimic nu s-ar fi întâmplat, aplanând orice 
discuţie, continuând ziua în liniște și pace. Ea ne învăţa 
mereu nu doar cu vorba ci mai ales cu făptuirea că viaţa 
de obște înseamnă aşezare, iertare şi acceptare. Cuvin- 
tele sfinte cu care ne încheiam ziua erau pentru maica și 
pentru noi un program de viaţă: „Blagosloviţi și iertaţi”. 

Maica Patricia era un om însetat de cunoaștere şi ne 
transmitea aceasta și nouă, maicilor din jurul ei. Citea 
foarte mult scrierile Sfinţilor Părinţi, teologie, romane 
creștine, literatură universală, istorie și geografie. Se pre- 
ocupa de toate acestea, ne împrumuta din cărţile ei și în 
orele de odihnă dicuta cu noi despre ce a mai descope- 
rit. În obștea noastră maica a creat comuniune în jurul 
bucuriei de a descoperi frumuseţile lui Dumnezeu prin 
cultura duhovnicească și prin cultura lumii în general. 
Dânsa ne-a învăţat și să fim foarte atente la predici, să 
ne notăm ideile principale din ce auzeam, să scriem ce 
nu înțelegem ca, mai apoi cu ajutorul ei, dimpreună în 
obşte să medităm mesajul Sfintei Scripturi. 

Maica avea un echilibru din care ne dăruia bucurie și fru- 
museţe fericitoare de viaţă. Niciodată nu lăsa ca zilele încăr- 
cate de muncă, slujbe, responsabilităţi, să ne împovăreze și să 
ne răpească așezarea lăuntrică. Asemenea Sfântului Antonie, 
spre a nu întinde prea mult arcul fiinţei noastre lăuntrice, 
Maica organiza momente de destindere, de odihnă a inimii, 
de haz și voie bună. Cu prietenii noștri apropiaţi, cu cei din 
familiile noastre, care veneau să ne mai viziteze, Maica regiza 
mici farse, clipe ce reușeau să ne aducă zâmbetul pe buze. 
Sunt amintiri tare frumoase și dragi. 

Maica crea o adevărată viaţă de obște, de familie călu- 
gărească. Ceea ce se spune despre cei care stau mult dim- 
preună, că încep să se asemene, așa se vedea aievea pe 
chipurile și mai ales în vieţile noastre. Moștenirea pe care 
ne-a lăsat-o Maica este nepreţuită și o purtăm cu noi ca 
pe un izvor de sănătate duhovnicească. Înaltpreasfinţi- 
tul Nicolae Corneanu, Părintele loan Negruţiu, Părintele 
Teofil Părăian și Maica Patricia Codău sunt pentru mine 
modele de viaţă, oameni ai lui Hristos, răspânditori de 
bucurie, cultură, adevăr, nobleţe sufletească și echilibrată 
duhovnicie. Nu pot să nu îi așez dimpreună, îi simt ca pe 
fraţi întru acelaşi cuget, întru aceeași sănătoasă așezare. 
Vieţile noastre s-au întrepătruns, am învăţat unii de la alţii, 
ne-am ajutat şi ne-am îmbogăţit reciproc, am trăit acea 
frăţietate, acea comuniune a Monahismului Românesc. 
Cred că există în acest monahism un mare dar pe care 
trebuie să îl împărtăşim lumii creştine. Îmi aduc aminte 
cum și Maica Patricia ţinea legătura cu maici dragi și îmbu- 
nătăţite din toată ţara, cum le vizita și cum vorbea cu ele 
prin scrisori și la telefon. Ar fi de folos acum, când suntem 


liberi, să ne întâlnim mai des în Sinaxe călugărești menite 
nu doar să dezbată chestiuni administrative și oficiale ci să 
dea posibilitatea dialogului, a părtășiei frăţești, a cunoaș- 
terii și punerii în comun a experienţelor de viaţă pe care 
fiecare le adunăm în mănăstirea și obştea noastră. 

Maica făcea acestea într-o vreme în care era suprave- 
gheată și prigonită, într-o vreme când până în ultima clipă 
aregimului comunist, Securitatea o urmărea. Maica Patricia 
făcuse 15 ani de închisoare în beciurile organelor de represi- 
une și în Temniţa de la Aiud. Despre această perioadă dânsa 
nu dorea să povestească nimic. Ne spunea doar atât: „Ştie 
Dumnezeu de ce mi-a îngăduit aceasta”. Maica nu avea 
resentimente, iertase și încerca să uite dar era foarte greu. 
Atunci când Securitatea își făcea simțită prezenţa. Maica 
era răvăşită. Pentru ea ca şi pentru Părintele loan Negruţiu 
acea urmărire și în libertate era o întunecoasă temniţă, o 
privare de slobozenie deplină, o reamintire dureroasă a 
tuturor chinurilor îndurate. Amândoi purtau răni adânci 
în interior, răni pe care noi cei care nu trecusem prin astfel 
de încercări nu aveam cum să le înţelegem și în nici un fel 
nu puteam să îi mângâiem sau ajutăm cu o vorbă. Vorbele 
noastre erau tăcere neputincioasă în faţa suferinţei lor. 

Cred că aşezarea lăuntrică a Maicii Patricia, liniştea ei 
în ciuda tuturor acestor mari greutăţi, venea din fami- 
lia ei de credincioși arădeni, harnici şi curaţi sufleteşti. 
Dânsa era mezina unor destoinici părinţi cu 7 copii, era 
alintata casei, „prinţişoara” de care toţi au avut grijă cu 
multă dragoste. De acasă maica a plecat la casa cea mare 
a pregătirii teologice academice şi mai apoi la cea a for- 
mării temeinice întru monahism. Maica a cunoscut şi 
mari duhovnici, personalităţi unice ale Ortodoxiei noas- 
tre românești, precum părintele martir Ilarion V. Felea și 
părintele Arsenie Boca. De la ei și de la mulţi alţii a primit 
aripile îngerești ale curajului sfânt, a învăţat să rămână 
lumină într-un timp întunecat şi cu multe primejdii. 

Maica nu era doar inteligentă și inspirată ci și extrem 
de muncitoare, ordonată și iubitoare de reguli și rânduieli 
stricte. Nu avea îngăduinţă cu slăbiciunea omenească, 
deși răbda și ierta mereu, nu îngăduia nici o abatere 
de la calea cea dreaptă a buneicuviinţe creștine. Critica 
adesea tinerii care nu se îmbracă decent, oamenii care 
nu intră în tiparul așezat al moralei tradiţionale. 

Maica iubea PRAVILA în rugăciune și viaţă, era des- 
chisă, încrezătoare, fără temeri și complexe, sigură pe 
sine și dăruitoare de bucurie, dar înlăuntrul ei mereu 
ardea flacăra doririi de adâncimi duhovnicești, dorul de 
pustie, singurătate, tăcere, și multă rugăciune, iubirea 
de Dumnezeu, setea de Hristos. 

Ne-au rămas de la ea și sfinte Acatiste și Canoane ale 
sfinţilor. Acestea merită citite și pentru a găsi printre rân- 
duri chipul vieţuirii Maicii Patricia, nevoinţa ei, lucrarea 
ei lăuntrică cu Dumnezeu. 

Fie ca rugăciunea și exemplul Maicii Patricia să ne 
ajute să fim mereu oameni ai bucuriei şi ai vieţii, creștini 
răspânditori de curaj întru Hristos! 

ACTUALITATEA BISERICEASCĂ 


Aniversarea întronizării Chiriarhului eparhiei. 
Înaltpreasfinţitul Părinte Mitropolit loan, Arhiepiscopul 
Timişoarei și Mitropolitul Banatului, a fost felicitat luni 
28 decembrie 2015, de către Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei, 
împreună cu membrii Permanenţei Consiliului eparhial, 
protopopii Timişoarei, slujitorii Catedralei mitropolitane 
şi colaboratorii de la Centrul eparhial, cu prilejul împlinirii 
unui an de la întronizarea Înaltpreasfinţiei Sale în demni- 
tatea de Arhiepiscop al Timișoarei și Mitropolit al Bana- 
tului. În semn de mulţumire adusă lui Dumnezeu pentru 
binefacerile revărsate asupra Înaltpreasfinţitului Părinte 
Mitropolit loan și asupra întregii Mitropolii a Banatului, 
Preasfinţitul Părinte Paisie Lugojanul, a săvârşit o slujbă 
de Te Deum la paraclisul mitropolitan cu hramul “Învi- 
erea Domnului” din incinta Centrului eparhial, urmată 
de îndătinatul polihroniu. În finalul slujbei, preotul lonel 
Popescu, vicar eparhial, a adresat Chiriarhului un cuvânt 
de felicitare din partea tuturor credincioșilor, clericilor, 
monahilor și monahiilor din cuprinsul Arhiepiscopiei 
Timişoarei. 


Sinodul Mitropolitan al Mitropoliei Banatului. 
Marţi, 8 decembrie, la reședința mitropolitană din 
Timişoara, sub președinția Înaltpreasfinţitului Părinte 
loan Selejan, Arhiepiscop al Timişoarei și Mitropolit al 
Banatului, a avut loc întrunirea Sinodului Mitropolitan, 
la care au fost prezenţi Înaltpreasfinţitul Părinte Timo- 
tei Seviciu, Arhiepiscopul Aradului, Preasfinţitul Părinte 
Lucian Mic, Episcopul Caransebeşului și Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei. 

După rostirea rugăciunii. „Împărate ceresc ..., Înalt- 
preasfinţitul Părinte Mitropolit a adresat un cuvânt de 
bun venit ierarhilor prezenţi și a anunţat ordinea de zi, 
care a cuprins aspect importante cu privirea la viața bise- 
ricească, culturală și administrativă a Mitropoliei Banatu- 
lui. Astfel, au fost prezentate referate despre modul de 


punere în aplicare a hotărârilor Sfântului Sinod în legă- 
tură cu cooperarea pastorală transfrontalieră a eparhiilor 
ortodoxe române și întocmirea monografiilor parohiale, 
precum și stadiul de elaborare a acestora în Mitropolia 
Banatului, atenţie deosebită fiind acordată învăţămân- 
tului teologic preuniversitar și universitar din Mitropolia 
Banatului. 

De asemenea, au fost analizate și unele probleme 
patrimoniale existente între eparhiile Mitropoliei Banatului 
și Episcopia Română Unită cu Roma, Greco-Catolică 
din Lugoj, cu precizarea că Sinodul Mitropolitan nu are 
competenţa de a aproba înstrăinarea lăcașurilor de cult și 
aaltor bunuri sacre fără avizul favorabil al celor trei sinoade 
reunite: Sinodul Mitropoliei Ardealului, Sinodul Mitropoliei 
Clujului, Maramureșului și Sălajului și Sinodul Mitropoliei 
Banatului. În acest sens, se va întocmi un document, 
motivat din punct de vedere istoric, către Sfântul Sinod 
pentru ca Sinodul Mitropolitan să fie abilitat a rezolva 
pe plan local problemele patrimoniale cu Episcopia 
Română Unită cu Roma, Greco-Catolică din Lugoj. 
În cadrul şedinţei de lucru a fost subliniată participarea 
ierarhilor Mitropoliei Banatului la diferite manifestări 
bisericeşti si culturale în cele două eparhii de lângă 
granițele României, precum și sprijinul financiar acordat 
pentru salarizarea unor preoţi ori pentru tipărirea 
calendarelor. 

Întrucât se apropie perioada sfintelor sărbători ale 
Nașterii Domnului, Sinodul Mitropolitan a hotărât ca ser- 
viciile de asistență socială ale celor trei eparhii, parohiile 
şi mănăstirile, fundaţiile şi asociaţiile bisericeşti să con- 
tribuie la ajutorarea credincioşilor nevoiaşi, a familiilor 
cu mulți copii, a bolnavilor aflaţi pe patul de suferință, 
a copiilor din centrele de plasament, a vârstnicilor din 
azile şi a altor persoane care se confruntă cu greutăţi de 
natură materială. 

La final, Înaltpreasfinţitul Părinte Arhiepiscop și 
Mitropolit loan a mulţumit înalţilor ierarhi pentru par- 
ticiparea la această întrunire și pentru implicarea activă 

în viaţa eparhiilor pe care le păstoresc, spre mai binele 
credincioșilor și al Bisericii noastre dreptmăritoare. 


Înaltpreasfinţitul 
Părinte loan, Arhiepiscopiscopul Timişoarei și Mitropo- 
litul Banatului, a săvârşit Sfânta Liturghie la praznicul 
Naşterii Domnului, în Catedrala mitropolitană, înconju- 
rat de un sobor de preoţi și diaconi. La slujba de Crăciun 
au participat numeroși credincioşi timişoreni. În cadrul 
slujbei, s-a dat citire Pastoralei de Crăciun a Înaltprea- 
sfinţitului Părinte Mitropolit loan, adresată clerului, 
cinului monahal și dreptmăritorilor creștini din cuprin- 
sul eparhiei Timișoarei. Chiriarhul a îndemnat credin- 
cioșii la bucurie duhovnicească și nădejde în mai bine, 
deoarece prin Întruparea Fiului lui Dumnezeu începe 
era iubirii, în care a binevoit Dumnezeu să ne naștem 


şi noi. În final, corala Catedralei mitropolitane, condusă 
de pr. Dan Dragomir, a interpretat o serie de colinde 
tradiţionale românești. 

Înaltpreasfinţitul Părinte loan, Arhiepiscopul 
Timişoarei și Mitropolitul Banatului, a vizitat în zilele 
de Crăciun parohiile Lugoj |, Protopopiatul Lugoj și 
Dumbrăviţa, Protopopiatul Timişoara II. 

Potrivit unei tradiţii îndătinate din vremea vredni- 
cului de pomenire Mitropolit Nicolae Corneanu, în cea 
de-a doua zi a praznicului Nașterii Domnului, sâmbătă 
26 decembrie, Înaltpreasfinţitul Părinte loan a slujit 
Sfânta și Dumnezeiasca Liturghie în biserica „Adormi- 


rea Maicii Domnului” din Lugoj, cel de al doilea oraș ca 
importanţă din eparhie. În cadrul slujbei, Chiriarhul a 
fost înconjurat de un sobor de preoți și diaconi, condus 
de pr. loan Cerbu, protopopul Lugojului. După Sfânta 
Liturghie, Înaltpreasfinția Sa a adresat numeroșilor 
credincioşi prezenţi un cuvânt de învăţătură referitor 
la semnificaţiile duhovniceşti ale Slăvitului praznic al 
Nașterii Domnului în viaţa fiecărui creştin. Răspunsurile 
liturgice au fost date de corul parohial “lon Vidu”, dirijat 
de prof. Alina Bogoevici. 

În a treia zi de Crăciun, duminică 27 decembrie, 
Înaltpreasfinţitul Părinte Mitropolit loan a fost prezent 
în mijlocul credincioșilor parohiei timișene Dumbrăviţa. 
Aici, Înaltpreasfinţa Sa a fost întâmpinat de soborul slu- 
jitorilor şi al enoriașilor, condus de către pr. paroh Vasile 
Baboş. Sfânta şi Dumnezeiasca Liturghie a fost oficiată 
în biserica parohială cu hramul „Sfântul lerarh Vasile cel 
Mare”, în prezenţa a zeci de credincioși, între care mulţi 
copii și tineri îmbrăcaţi în straie atei După slujbă, 


E SI 


Mitropolitul Banatului a adresat un cuvânt duhovnices 
celor prezenţi închinat praznicului Crăciunului și pomeni- 
rii întâiului mucenic al Bisericii, Sfântul Arhidiacon Ștefan. 


La 
împlinirea a 26 de ani de la tragicele evenimente din 
Decembrie 1989, la Timișoara au fost organizate o serie 
de manifestări cultural-religioase dedicate omagierii 
eroilor Revoluţiei. Și în acest an la Catedrala mitropo- 
litană a avut loc o slujbă de pomenire oficiată de către 
Înaltpreasfinţitul Părinte loan, Arhiepiscopul Timișoarei 
şi Mitropolitul Banatului. 

Joi, 17 decembrie, zeci de timişoreni, revoluționari, 
membri ai familiilor celor uciși în Revoluţie și repre- 
zentanţi ai autorităţilor de stat au luat parte la Slujba 
Parastasului săvârșită de către Mitropolitul Banatului, 
încojurat de un sobor de preoți și diaconi, la Catedrala 
mitropolitană. Cu acest prilej, Înaltpreasfinţitul Părinte 
Mitropolit loan a adresat și un cuvânt duhovnicesc 
referitor la jertfa tinerilor timişoreni care au pus mai 
presus de viaţa lor dragostea față de Dumnezeu și de 

ţară, luptând pentru eliberarea poporului român din 
lanțurile comunismului ateist. 


Sala de festivități a Centru- 
lui eparhial din Timişoara a găzduit joi, 10 decembrie, 
şedinţa de lucru a membrilor Asociaţiei Părinţi pentru 
Ora de Religie (APOR), filiala Timișoara. Cu binecuvân- 
tarea Înaltpreasfinţitului Părinte loan, Arhiepiscopul 
Timişoarei și Mitropolitul Banatului, lucrările ședinței 
au fost prezidate de către Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei. 
La întâlnire au luat parte părinți-membri ai asociaţiei, 
preoţi și profesori de la mai multe parohii și școli din 
judeţ, precum și numeroşi invitaţi, dornici a se înscrie şi 
a susţine activitatea APOR la nivelul judeţului Timiș. În 
mijlocul acestora a fost prezent în calitate de invitat și dl. 
loan Șolea, președintele filialei APOR din Buzău, care le-a 
împărtășit câteva dintre experienţele şi reușitele colegi- 
lor din săi. Moderatorul discuţiilor a fost doamna Clau- 
dia Albulescu, președintele APOR Timiş, care a făcut și o 
scurtă prezentare a proiectelor propuse pentru perioada 
următoare, având drept model activitatea deosebită a 
colegilor din judeţul Buzău. În cadrul întâlnirii, dl. loan 
Şolea a prezentat mai multe iniţiative încununate cu 
succes și aspecte importante din activitatea membrilor 
APOR- Buzău. Totodată, acesta a subliniat rolul decisiv 
al dialogului în reușita oricărui deziderat social, ce are 
în prim plan viaţa familiei creștine. 


Cate- 
drala mitropolitană din Timişoara a găzduit duminică 
6 decembrie, prima ediţie a festivalului coral “Leru- 
i Doamne Ler”. Acesta a reunit 12 coruri din cele trei 
eparhii ale Mitropoliei Banatului respectiv, Arhiepi- 
scopia Timișoarei, Arhiepiscopia Aradului și Episcopia 
Caransebeşului, precum și invitați din partea Bisericii 
Ortodoxe Sârbe din Timişoara și din partea Consiliu- 
lui national al minorităţii naţionale române din Serbia. 
Formaţiile corale au susținut câte patru piese în fața unui 
public numeros, alcătuit din clerici și credincioşi de la mai 
multe parohii timişene și consilieri de la Centrul eparhial. 


În mijlocul acestora a fost prezent și Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, care le-a adresat participanţilor un cuvânt 
de binecuvântare și felicitare pentru prestaţia artistică 
și pentru bucuria împărtășită tuturor prin intermediul 
colindelor. Festivalul a fost organizat de Arhiepiscopia 
Timișoarei, prin Sectorul cultural al Centrului eparhial. 

Biserica“Adormirea Maicii Domnului” din Lugoj a găz- 
duit duminică 13 decembrie un concert extraordinar de 
colinde susținut de corala“Filaret Barbu”a Protopopiatului 
Ortodox Român din Lugoj, condusă de pr. Cristian Cerbu. 


> SIN ___ - E 2009 | 


Invitatul special al evenimentului a fost Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, care a adresat celor prezenţi un cuvânt de 
învăţătură referitor la marele praznic al Nașterii Domnului. 

La concert au luat parte zeci de credincioși lugojeni, 
oficialități locale şi judeţene precum și Preasfinţitul 
Părinte Alexandru, Episcopul eparhiei Greco-Catolice 
de Lugoj. 


Comunitatea ortodoxă românească din Gyula-Unga- 
ria a sărbătorit cu anticipație joi, 3 decembrie, hramul 
Catedralei episcopale „Sfântul lerarh Nicolae”. Și în 
acest an, sărbătoarea a reunit zeci de credincioşi din 
Ungaria și România, ierarhi, preoți şi invitaţi de la mai 
multe eparhii din ţară. Sfânta Liturghie a fost oficiată cu 
acest prilej de către un sobor de cinci ierarhi, membri ai 
Sfântului Sinod, format din Preasfinţitul Părinte Sofro- 
nie, Episcopul Oradiei, Preasfinţitul Părinte Nicodim, 
Episcopul Severinului şi Strehaiei, Preasfinţitul Părinte 
Siluan, Episcopul Eparhiei ortodoxe române din Ungaria, 
Preasfinţitul Părinte Andrei, Episcopul Covasnei și Har- 
ghitei și Preasfinţitul Părinte Paisie Lugojanul, Episcop- 
vicar al Arhiepiscopiei Timișoarei. Alături de localnici, 
la slujbă au luat parte oficialități locale şi reprezentanţi 
ai diplomaţiei românești de la Budapesta, credincioși, 
monahi și monahii de la mai multe parohii și mănăstiri 
din ţară, dar şi numeroși copii de la grădiniţa și liceul 
românesc „Nicolae Bălcescu” din Gyula. Răspunsurile 
la Sfânta Liturghie au fost date de corul studenţilor 
teologi de la Facultatea de Litere, Istorie și Teologie din 
Timişoara, condus de diac. lect. univ. dr. lon Alexandru 
Ardereanu. După slujbă, copiii prezenţi au susţinut un 
recital de cântece şi poezii închinate Sfântului Nicolae, 
iar în final aceștia au fost răsplătiți cu dulciuri. 


La cea de-a 97-a ani- 
versare de la constituirea României Mari, în capitala 
Banatului s-au desfășurat o serie de manifestări cultu- 
ral-religioase la care au participat oficialități ale orașu- 
lui, reprezentanţi ai administraţiei publice naţionale, 
judeţene și locale, veterani de război, reprezentanţi ai 
mai multor garnizoane militare, organizaţii politice și 
apolitice, dar și numeroși timişoreni. În mijlocul aces- 

tora, la monumentul eroilor din parcul Central a fost 
prezent și Înaltpreasfinţitul Părinte loan, Arhiepiscopul 
Timișoarei și Mitropolitul Banatului, care a oficiat o slujbă 
de pomenire pentru eroii neamului căzuţi pe câmpurile 
de luptă pentru unitatea țării și apărarea neamului și a 
credinţei strămoșești. 


Înaltpreasfinţitul Părinte loan, Mitropolitul Banatului a 
participat sâmbătă, 19 decembrie, la inaugurarea șoselei 
dintre Banloc și Partoș, lucrarea de asfaltare cu o lungime 
de circa 6 km, finalizată cu trei luni înainte de termen. 
Evenimentul a fost sărbătorit şi în biserica mănăstirii 
Sfântului lerarh losif cel Nou de la Partoș printr-o slujbă 
de mulțumire, la care au participat, alături de Chiriarhul 
eparhiei părintele stareț Varlaam Almăjanu și oficialitățile 
locale și județene. 

ITINERARIUL PASTORAL AL 
ÎNALTPREASFINȚITULUI PĂRINTE IOAN 
MITROPOLITUL BANATULUI 


1 decembrie — participă în parcul Central din 
Timişoara la manifestările religioase şi militare 
organizate cu prilejul Zilei Naţionale a României 

2 decembrie - primește pe doamna Emilia 
Milutinovici, directoarea Direcţiei judeţene pen- 
tru protecţia copilului Timiș, pe PC. Părinte Nico- 
lae Fiţ de la mănăstirea Timişeni, o delegaţie de la 
parohia Nadăș (Eparhia Aradului) și pe C. Părinte 
Diacon Cristian Băbuţ 

3 decembrie — primește pe domnul Silviu 
Sofronie, consulul general al Republicii Moldova 
la Timișoara, pe PC. Părinte Nicolae Morar de la 
Facultatea de Teologie din Timişoara, însoţit de 
domnul architect Sabin Răciu, pe P.Cuv. Părinţi 
lustin Popovici și Modest Lombrea din Arhiepi- 
scopia Aradului și pe P.C. Părinte protopop loan 
Bude 

4 decembrie - primește pe doamna prof. 
loana Popescu de la Școala Antim Ivireanul din 
Timișoara, pe domnul prof.lonuţ Mura de la Cole- 
giul C.D. Loga din Timişoara, pe P.C. Părinte Timo- 
tei Sbera de la parohia Timișoara Ronaţ și pe PC. 
Părinte loan Petru Pană de la parohia Giarmata 

6 decembrie - săvârșește Sfânta Liturghie 
la catedrala mitropolitană și rostește cuvânt de 
învățătură. După-amiază participă la concertul de 
colinde din catedrală, intitulat Leru-i Doamne Ler 

8 decembrie — prezidează Sinodul Mitropo- 
litan al Mitropoliei Banatului, la reședința mitro- 
politană 

9 decembrie - primește pe doamna Teodora 
Isvoran de la Radio Timişoara, pe domnul dr. Gabriel Cio- 
râcă din Timișoara, pe imamul Alin Saufuan din partea 
cultului musulman din Timișoara, pe doamna Rodica 
Damian din Satu Mare, o delegaţie de la parohia Mar- 
gina condusă de domnul primar lonel Costa și de PC. 
Părinte Victor Sava 

10 decembrie — primește pe domnul Radu Burescu 
din Giroc, pe PCuv. Maică stareță Harisa Cruceanu de 
la mănăstirea Româneşti și pe doamna Florica Chiriță, 
directoarea Camerei de Comerţ a judeţului Timiş 

12 decembrie - participă la biserica parohiei 
Timişoara Zona Dacia, la concertul de colinde Cântecele 
Betleemului, ediţia a XI-a 

13 decembrie — participă la Sfânta Liturghie la cate- 
drala mitropolitană și rostește cuvânt de învăţătură. 
După-amiază participă la un concert extraordinar de 
colinde susţinut de corala “Filaret Barbu” a Protopopia- 
tului ortodox român din Lugoj 

14 decembrie — primește grupuri de colindători la 
reședința mitropolitană 

15 decembrie — primește pe P.C. Părinte Caius Capo- 
tescu de la parohia Pogorârea Sfântului Duh din Lugoj, 
pe PC. Părinte Ilea Duţu de la parohia Furcușoara, jud. 
Hunedoara și pe maestrul lon Creţeanu din Timişoara. 
Primește grupuri de colindători la reședința mitropoli- 
tană 

16 decembrie — primește pe P.Cuv. Maică stareță Filo- 
tea Nistor de la Luncanii de Sus, pe PC. Părinte lect. dr. 
Daniel Enea de la Facultatea de Teologie din Timișoara 
şi ma multe grupuri de colindători 

17 decembrie - săvârșește slujba parastasului la 
catedrala mitropolitană, pentru pomenirea eroilor mar- 
tiri din Decembrie 1989 și rostește cuvânt de învățătură 

18 decembrie - primește pe doamna directoare 
Ghizela Fuioagă de la Colegiul C.D. Loga din Timișoara, 
împreună cu domnul prof.lonuţ Mura, pe domnul acade- 
mician Păun lon Otiman. Primește Alaiul colindătorilor, 
în curtea reședinței mitropolitane 

19 decembrie -— participă la inaugurarea șoselei 
Banloc-Partoș, împreună cu domnul Titu Bojin, 
președintele Consiliului Judeţean Timiș 

20 decembrie - participă la Sfânta Liturghie la cate- 
drala mitropolitană și rostește cuvânt de învățătură. 
Efectuează o vizită canonică la parohia Gottlob, bine- 
cuvântează lucrările de restaurare ale bisericii și acordă 
distincția de iconom stavrofor PC. Părinte paroh Aurel 
Văcărescu 

21 decembrie — participă la parohia Coștei la sfinţirea 
crucii de pe noua clopotniţă și la concertul de colinde 

susținut de corul parohial. Aduce un ultim omagiu PC. 
Părinte Mihai Pop, fost slujitor la parohia Timișoara Viile 
Fabric, trecut la cele veșnice în ziua de 19 decembrie 

22 decembrie - primește colindători la reședința 
mitropolitană 

24 decembrie — împreună cu membrii Permanenţei 
Consiliului Eparhial și personalul de la reședință, primește 
20 de grupuri de colindători 

25 decembrie - săvârşeşte Sfânta Liturghie la cate- 
drala mitropolitană și rostește cuvânt de învățătură. Par- 
ticipă la recepţia organizată la reședința mitropolitană, 
cu prilejul Nașterii Domnului 

26 decembrie - săvârşeşte Sfânta Liturghie la bise- 
rica Adormirea Maicii Domnului din Lugoj și rostește 
cuvânt de învăţătură 

27 decembrie - săvârşeşte Sfânta Liturghie la bise- 
rica din Dumbrăviţa și rostește cuvânt de învăţătură 

28 decembrie - participă la slujba Te Deumului 
săvârşit în biserica din incinta Centrului eparhial de către 
Preasfinţitul Episcop-vicar Paisie Lugojanul, în prezența 
angajaţilor Centrului eparhial și slujitorilor de la catedrală, 
cu prilejul împlinirii unui an de arhipăstorire la Timișoara 

